Reviu Eksklusif: Acer Spin 5, Komputer Riba Mesra Ekonomi

Jika anda sedang mencari sebuah komputer riba untuk produktiviti yang mudah dibawa ke mana-mana, boleh dilipat-lipat dan dijual pada harga mesra ekonomi, kami mahu cadangkan Acer Spin 5 untuk anda cuba, ianya dijual pada harga RM 2,199. Bagi membantu anda melakukan pilihan, kali ini kami bawakan ulasan kami sepanjang menggunakan komputer riba Acer Spin 5.

Kali pertama memegang Acer Spin 5, kami sudah dapat merasakan kualiti binaan yang baik dan teguh pada komputer riba ini. Bahagian luar panel paparan tampil kemas dan kuat dengan panel berkemasan brushed metal yang dapat mengelakkan kotoran seperti kesan cap jari dan minyak dari jelas kelihatan. Majoriti bahagian lain komputer riba ini diperbuat daripada plastik, namun ia masih solid ketika dipegang, diangkat dan digunakan.

Terdapat 13 skru yang mengunci panel bawah Acer Spin 5 dengan salah satu skru ini mempunyai pelekat jaminan. Sekiranya anda bercadang untuk membuka panel belakang dan merosakkan pelekat ini, jaminan akan serta merta tidak lagi sah untuk komputer riba anda. Panel bawah ini juga menempatkan dua speaker berfrekuensi rendah dan juga lubang aliran udara.

Engsel merupakan komponen yang menarik pada Spin 5, ia membolehkan komputer riba ini diletakkan pada pelbagai posisi berbeza. Anda boleh melipat komputer riba ini ke posisi “/\” dengan panel papan kekunci sebagai stand ataupun melipat sepenuhnya untuk menggunakan komputer riba ini seperti sebuah tablet.

Kami amat selesa menggunakan papan kekunci pada komputer ini, mungkin kerana sudah terbiasa mengguna dan mencuba pelbagai jenis papan kekunci, dari komputer riba sehinggalah ke papan kekunci desktop. Bagi mereka yang biasa menggunakan papan kekunci desktop, anda mungkin akan berasa kurang selesa kerana papan kekunci pada Acer Spin 5 sedikit cetek.

Walaupun cetek, saiz permukaan yang lebar dan feedback yang diberikan papan kekunci ini amat baik, kesalahan ketika menaip amat jarang sekali berlaku dan layout standard yang digunakan juga akan memudahkan pengguna baru untuk menyesuaikan diri dengan papan kekunci ini.

Papan kekunci ini juga dilengkapi sistem pencahayaan dan anda boleh menetapkan di antara dua jenis intensiti cahaya. Namun kedua-dua tahap cahaya agak lemah dan malap, sehinggakan kadang kala tidak perasan sama ada ianya menyala atau tidak. Namun di dalam keadaan gelap gelita, cahaya ini dapat membantu serba sedikit untuk menaip.

Beralih pula kepada trackpad, terletak betul-betul di tengah komputer riba dan diperbuat daripada plastik. Kami mendapati tiada sebarang masalah pada unit trackpad ini, ia mampu mengesan dengan baik dan tepat input sentuhan yang diberikan.

Untuk skrin, Acer memilih panel IPS 13.3 inci dengan teknologi sentuhan. Warna-warna yang dihasilkan paparan ini cukup baik untuk kegunaan harian. Kontra warna dan sudut paparan Acer Spin 5 juga amat baik. Hasilnya, pengalaman ketika menonton video di komputer riba ini amat menyenangkan.

Dari segi kecerahan pula, paparan ini tidaklah terlalu baik kerana hanya mempunyai kadar kecerahan 200 nits. Apabila digunakan di luar agak sukar untuk melihat dengan jelas kandungan paparan, manakala ketika digunakan di kawasan indoor, paparan ini dapat dilihat dengan jelas dan selesa.

Dari segi perkakasan, siri Spin 5 dibina menggunakan pemproses Intel Core Skylake U dengan variasi 4GB atau 8GB DDR4 RAM dan M.2 SATA 80mm SSD, unit reviu kami merupakan variasi spesifikasi asas yang terendah. Jadi skor prestasi yang kami kongsikan dalam ulasan adalah berdasarkan spesifikasi perkakasan ini. Untuk prestasi yang lebih baik, anda boleh mendapatkan variasi dengan perkakasan lebih baik.

Ujian benchmark dilakukan bagi mendapatkan data skor prestasi Acer Spin 5. Hasilnya, Novabench menunjukkan bahawa komputer riba ini boleh mengendalikan dengan baik pelbagai jenis tugasan, cuma sedikit kekurangan di mana pemproses grafik berada di zon sederhana menghampiri kurang memuaskan. Jika anda hanya bercadang untuk menonton video / filem dan sebagainya, komputer riba ini masih mampu melakukan dengan baik, namun prestasi grafik akan menurun dengan mendadak sekiranya anda bermain permainan komputer.

Acer Spin 5 merupakan salah satu pilihan komputer riba 2 dalam 1 dengan harga yang berpatutan. Kami rasakan bahawa harga menjadi faktor penarik terpenting pada model ini jika dibandingkan dengan model komputer riba 2 dalam 1 lain yang dijual pada harga lebih tinggi, seperti Dell Inspiron 13 5000 dan HP Pavilion x360.

Kekurangan Acer Spin 5 berbanding model pesaing yang disebut tadi adalah pada fizikalnya di mana ia sedikit berat dan lebih tebal. Selain itu terdapat kelemahan pada pencahayaan papan kekunci yang kurang terang dan juga kelemahan skrin ketika digunakan di luar.

Bergantung kepada corak penggunaan anda, Acer Spin 5 boleh jadi sebuah komputer 2 dalam 1 yang sempurna untuk anda sekiranya anda mementingkan sebuah komputer yang mesra ekonomi untuk digunakan di pejabat atau rumah.


DJI Mini 2 Tersedia Mulai 10 November – Dijual Pada Harga RM2499!!

DJI, peneraju global bagi dron awam dan teknologi kamera kreatif, telah melancarkan DJI Mini 2, dron kamera berprestasi tinggi yang memuatkan ciri-ciri baru mengagumkan dalam reka bentuk kecil, ringan dalam kategori dron paling selamat dengan berat kurang daripada 249 gram. Pengganti kepada Mavic Mini DJI yang asal, DJI Mini 2 mudah diterbangkan, dengan keupayaan pengimejan yang ditambah baik, prestasi penerbangan yang berkuasa, dan teknologi transmisi yang dipertingkatkan untuk sambungan yang lebih lama dan baik.

Mod pra-program yang pintar telah dioptimumkan supaya rakaman menarik boleh diambil dengan hanya beberapa sentuhan, manakala tutorial pemula dan alatan pembelajaran membantu mempercepatkan pengguna baru untuk mengetahui cara menerbangkan dron baru yang menyeronokkan ini. Disokong dengan pelbagai aksesori yang menyeronokkan, selamat, dan kreatif, pengguna DJI Mini 2 boleh menjadikan ia sebagai sistem sendiri dengan item-item yang diperibadikan atau mempamerkannya dengan bekas paparan bercahaya.

DJI Mini 2 dicipta untuk keseronokan apabila diterbangkan, mudah dikendalikan, dan selamat untuk digunakan setiap hari, sama ada untuk merakam kehidupan seharian atau ketika pengembaraan yang mengujakan. Siaran langsung daripada kamera dron dihantar ke telefon bimbit anda supaya anda boleh melihat kedudukan sebenar Mini 2 dan rakamannya. Butang dan fungsi yang dipermudahkan pula diperkemas dan mudah difahami berbanding dron yang lebih canggih. Seperti semua dron DJI, kedudukan gred tinggi dan sensor penglihatan membantu Mini 2 melayang secara tepat. Fungsi GPS mengesan lokasi dron manakala sensor penglihatan pada bahagian dasarnya pula memeta kawasan di bawahnya dan membantu pendaratan automatik.

Dron DJI memang terkenal dengan ciri keselamatannya supaya pemillik baharu ataupun yang berpengalaman boleh menikmati pengalaman yang menyeronokkan. Antara ciri berkenaan termasuklah batas GEO, yang memastikan dron berada di luar kawasan sensitif seperti lapangan terbang, Return to Home, satu ciri yang boleh diaktifkan supaya dron berkenaan kembali ke pemillik, dan Altitute Lock, iaitu had boleh laras untuk menetapkan berapa tinggi dron tersebut boleh terbang. Bersama-sama, mod dan ciri ini menjadikan DJI Mini 2 bukan sahaja mengujakan untuk diterbangkan malah ia juga selamat bagi semua tahap kemahiran.

Abadikan momen-momen tersebut secara terperinci dengan bantuan sensor 1/2.3 inci yang mampu merakam imej 12 megapiksel dan resolusi video maksimum 4K/30fps @100 Mbps. Tambahan pula, imej boleh disimpan dalam format JPEG dan juga RAW untuk pengguna yang ingin melakukan penyuntingan lanjut pada rakaman berkenaan. Rakaman bebas gegaran dan lancar boleh dilakukan dengan adanya keupayaan gimbal 3 paksi, yang mengimbangkan pergerakan dron, angin dan lain-lain.

Semasa merakam pada resolusi 1080p, pemillik boleh mendekati subjeknya tanpa perlu menggerakkan dron melalui pilihan 4X Zoom (2X kualiti tak hilang). Mod pintar yang diprogramkan bermakna dron melakukan kerja keras mengambil rakaman yang cantik dengan pergerakan dan ciri pengimejan yang ditetapkan. Jadikan kandungan anda tampil menyerlah dengan hanya satu sentuhan hasil dari mod yang telah ditetapkan seperti:

DJI Mini 2 sedia untuk dijual pada 10 November 2020 di kedai utama DJI, pengedar yang sah, dan kedai-kedai rasmi DJI Malaysia di platform e-dagang, seperti Shopee dan Lazada.

DJI Mini 2 boleh dibeli dalam dua pilihan. Pakej standard merangkumi DJI Mini 2, alat kawalan jauh dan satu bateri pada harga runcit RM1,899. Pengguna juga boleh memilih Fly More Combo, yang terdiri daripada tiga bateri, hab pengecas, DJI Mini 2, beg galas dan alat kawalan jauh pada harga runcit RM2,499. Maklumat lanjut boleh didapati di sini: Shopee and Lazada.


Airbiquity Melancarkan OTAmatic Vehicle Configurator untuk Membantu Pengilang Menguruskan Perisian Kenderaan Terhubung

Penawaran baharu membolehkan pembuat kenderaan mengawal bilangan versi perisian dalam kenderaan, lebih memahami keadaan seluruh armada

SEATTLE, 22 Oktober 2020 /PRNewswire/ — Airbiquity®, peneraju global dalam perkhidmatan kenderaan terhubung, hari ini melancarkan OTAmatic {® Vehicle Configurator, alat untuk menentukan dan mengurus perisian kenderaan yang terhubung. OTAmatic Vehicle Configurator memberikan pandangan kepada pembuat kenderaan tentang konfigurasi perkakasan dan perisian yang tepat dalam kenderaan, menguruskan kombinasi yang diketahui daripada unit kawalan elektronik (ECU) dan versi perisian dalam kenderaan dan memenuhi syarat kepatuhan pemerintah yang muncul untuk sistem kenderaan yang diperakui mengikut jenis.

Dalam beberapa tahun terakhir, jumlah ECU kenderaan yang menerima kemas kini perisian melalui teknologi secara atas talian (OTA) terus meningkat, menyukarkan pembuat kenderaan untuk mengesan dan menguruskan konfigurasi perisian di seluruh armada mereka. Oleh kerana ECU ini menerima kemas kini perisian OTA dari masa ke semasa, penggunaan perisian yang berbeza akan muncul di lapangan kerana tidak semua kenderaan akan dikemas kini pada masa yang sama. Ini menghasilkan banyak kombinasi perisian yang perlu dikesan dan dikendalikan oleh pembuat kenderaan untuk penyelenggaraan kenderaan dan pematuhan peraturan.

OTAmatic Vehicle Configurator memberi kuasa kepada pembuat kenderaan untuk menangani masalah ini dan mengawal konfigurasi perisian di dalam kenderaan mereka dengan lebih baik. OTAmatic Vehicle Configurator:

“Di Airbiquity, kami terus menilai cabaran yang dihadapi oleh pembuat kenderaan dan menggunakan teknologi perisian dan kepakaran kami untuk mengatasinya,” kata Keefe Leung, Naib Presiden Pengurusan Produk di Airbiquity. “Pembuat kenderaan perlu memahami dan mengurus perisian kenderaan yang disambungkan secara aktif. Vehicle Configurator kami ialah alat yang berkuasa untuk menghubungkan pelbagai maklumat perisian berdasarkan konteks yang disediakan oleh pembuat kenderaan sambil memberikan automasi yang bersepadu dengan proses sedia ada.”

“Dengan keupayaan kemas kini perisian OTA, pembuat kenderaan menghadapi cabaran dalam menguruskan konfigurasi perisian di pelbagai platform kenderaan, komponen dan pasaran,” kata Alex Oyler, Ketua IT Kereta di SBD Automotive. “Untuk memenuhi keperluan peraturan baharu, pembuat kenderaan mesti mengetahui kenderaan mana yang menggunakan versi mengikut perisiannya pada setiap masa. Pembuat kenderaan juga mesti membuktikan kepada agensi kawal selia bahawa mereka mempunyai kawalan terhadap ekosistem mereka yang terhubung dan tanpa platform berintegriti tinggi untuk menguruskan maklumat ini, mereka akan menghadapi tindak balas peraturan dan cabaran keselamatan siber yang dapat dicegah.”

Untuk mengetahui lebih lanjut tentang Airbiquity dan OTAmaticTo, sila layari www.airbiquity.com.

Airbiquity® ialah pelopor dalam teknologi perisian telematik automotif dan penyampaian perkhidmatan kenderaan terhubung berasaskan awan. Sentiasa berada di barisan hadapan inovasi automotif, Airbiquity membangunkan konsep, menyelenggara dan menggunakan penyelesaian kenderaan terhubung yang paling maju dalam industri. Bekerja dengan Airbiquity, pembuat kenderaan dan pembekal automotif telah mewujudkan program kenderaan terhubung yang sangat berskala, terkawal dan selamat yang memenuhi keperluan pelanggan mereka di lebih daripada 60 buah negara di seluruh dunia. Penawaran terbaru Airbiquity ialah OTAmatic® untuk perisian dan pengurusan data berbilang ECU secara atas talian (OTA) yang menampilkan komponen perisian berasaskan kenderaan dan awan serta kerangka keselamatan Uptane untuk perlindungan keselamatan siber yang komprehensif. Ketahui lebih lanjut tentang Airbiquity dan OTAmatic di www.airbiquity.com atau sertai perbincangan di @Airbiquity.

Keywords: Auto Computer Software Computer/Electronics Transportation New products/services


ASUS ZenBook 13 (UX331UN) Masuk Pasaran Malaysia Pada Harga Bermula RM4,099

ASUS Malaysia hari ini mengumumkan sebuah produk terbaharu untuk pasaran laptop Malaysia dengan memperkenalkan ASUS ZenBook 13 (UX331UN). Laptop ini dibina dengan ciri-ciri tahan lasak yang diiktiraf mengikut piawaian ketenteraan MIL-STD-810G, sangat sesuai kepada pengguna yang aktif dan lasak.

ZenBook 13 (UX331UN) mudah dibawa ke mana-mana kerana berat keseluruhan badan hanya 1.12kg, selain ketebalan hanya senipis 13.9mm. Laptop ini dikuasakan pemproses Intel Core i7 Generasi ke-8 yang diperkasakan bersama RAM 8GB di samping storan 512GB PCIE SDD yang menyokong permainan bergrafik tinggi.

ZenBook 13 (UX331UN) menyediakan sistem audio berkualiti tinggi melalui speaker stereo Harman Kardon dan skrin NanoEdge bezel-nipis. Bateri yang menjana laptop ini pula dibekalkan dengan bateri jenis Li-Po 50Wh yang mampu memberikan kuasa sehingga 15 jam. Sementara itu, teknologi pengecasan pantas hanya mengambil tempoh masa 49 minit untuk bateri naik kepada 60 peratus.

ASUS ZenBook 13 (UX331UN) dijual di pasaran Malaysia pada harga bermula RM4,099 hingga RM5,599 seunit bergantung kepada spesifikasi.


Dapatkan ASUS ZenFone Max Pro M2 (64GB + 6GB RAM) Eksklusif Di Shopee Pada 12.12

ASUS ZenFone Max Pro M2 akan dilancarkan secara rasmi pada 11 Disember ini. Sehari selepas pelancaran tersebut, anda boleh membelinya eksklusif di Shopee sempena jualan 12.12 nanti. Menurut Shopee, mereka hanya akan menjual varian 64GB + 6GB RAM sahaja.

Lebih menarik, pengguna boleh membuat pra-tempah telefon pintar ini pada 11 Disember (jam 23.59) di laman rasmi Shopee dan akan menerima ZenFone Max Pro M2 dalam tempoh tujuh hari selepas tempahan tamat. Namun begitu, masih belum ada sebarang harga yang diumumkan oleh pihak ASUS Malaysia mahupun Shopee buat masa ini.

ASUS ZenFone Max Pro M2 adalah sebuah telefon pintar yang memfokuskan kepada pengguna yang suka bermain premainan mudah alih. Dilengkapi paparan skrin 6.3-inci HD+, ianya telah dikuasakan oleh pemproses Qualcomm Snapdragon 660. Sokong penggambaran dwi-kamera 12MP + 5MP AI, peranti ini telah dibekalkan kamera hadapan beresolusi 13 Megapiksel serta bateri berkapasiti 5,000mAh.

Kepada yang berminat, jangan lupa untuk membuat pra-tempah ZenFone Max Pro M2 pada 11 Disember (jam 23.59) serta mengumpul syiling dan baucer Shopee yang boleh digunakan sempena jualan 12.12 ini.


HONOR 10 Lite Bakal Bertemu Pengguna Tempatan Pada 8 Januari Depan

Selepas puas berteka-teki dengan para peminat dan media, HONOR Malaysia akhirnya mengumumkan bahawa peranti pintar terbaharu keluaran mereka iaitu HONOR 10 Lite akan diperkenalkan ke pasaran Malaysia pada tahun hadapan iaitu 8 Januari 2019!

HONOR 10 Lite merupakan peranti yang menggunakan sistem operasi EMUI 9 berasaskan Android 9.0 Pie. Ia membawakan rekaan skrin bertakuk kecil pada saiz 6.21 inci dengan resolusi FHD+ bersama nisbah aspek 19:5:9. Paparan telefon pintar ini menawarkan nisbah skrin-ke-kerangka sebanyak 90%.

Honor 10 Lite dilihat tidak jauh berbeza dengan Honor 8X, dijana oleh cip pemproses HiSilicon Kirin 710 dan diselitkan memori sehingga 6GB RAM serta storan sehingga 128GB . Ia turut disokong oleh GPU Turbo bagi membantu mengoptimumkan pengalaman permainan yang terbaik. Melengkapinya juga adalah bateri berkapasiti 3,400 mAh (melalui port micro USB).

Dari segi kamera, HONOR 10 Lite dilengkapi dengan dwi kamera utama yang menggabungkan lensa 13MP+2MP, di samping 24MP kamera hadapan dan pastinya turut dikuasakan oleh teknologi kecerdasan buatan (AI).

Pun begitu, harga penawaran untuk pasaran Malaysia masih menjadi tanda tanya dan kekal rahsia. Jadi, sama-sama kita tunggu pelancaran rasmi kelak! Tidak mustahil HONOR ada kejutan yang istimewa buat semua peminatnya! Jeng, Jeng, Jeng..Nantikan!


CES 2019 : Samsung Perkenal Barisan Monitor Baharu – Space Monitor, Samsung CRG9 & Samsung UR59C

Samsung Electronics memperkenalkan barisan monitor terbaharu keluaran mereka iaitu Space Monitor, CRG9 49” Gaming Monitor dan UR59C 32” Monitor menjelang CES 2019. Ketiga-tiganya menawarkan teknologi yang sama canggih serta rekaan yang unik.

Space Monitor direka dengan rekaan yang minimal dan kemas. Ia didatang dalam dua versi: model 27-inci dengan resolusi QHD dan model 32-inci (4K UHD) bersama bersama fungsi yang boleh ‘disepit’ pada tepi meja.

Lebih menarik, paparan monitor ini boleh digerakkan mengikut keselesaan pengguna. Ia direka khas buat mereka yang mengimpikan monitor dengan ruang kerja minima sekaligus membolehkan pengguna memberi tumpuan kepada apa yang ada pada skrin berbanding keliling.

CRG9 49” Gaming Monitor merupakan dekstop besar bersaiz 49 inci yang kini menawarkan resolusi lebih tinggi berbanding versi sebelumnya. Ia membawakan resolusi QHD ( 5120 x 1440) bersama nisbah aspek sebanyak 32: 9. Monitor ini dibina khusus untuk tujuan permainan.

UR59C 32” Monitor merupakan desktop berukuran 32 inci bersama paparan melengkung dengan nisbah kontras 2,500: 1 dan resolusi 3840×2160 4KUHD beserta sokongan sehingga satu bilion warna. Ia direka dengan rekaan ultra nipis dan lebih professional.

Bagaimanapun, masih tiada maklumat mengenai harga dan tarikh ketersediaan untuk ketiga-tiga produk ini. Berkemungkinan kita akan mendapat lebih banyak maklumat mengenainya di acara CES yang berlangsung minggu hadapan.


HUAWEI Memberikan Kemas Kini EMUI 9 Untuk Peranti Lama – Siri Mate 9 & Siri P10

Siri HUAWEI Mate 9 dan Siri P10 yang dilancarkan pada akhir tahun 2016, kini boleh mendapat kemas kini EMUI 9 seperti peranti lain. Keputusan ini adalah demi memenuhi komitmennya untuk terus meningkatkan dan membawa nilai lebih kepada pengguna Malaysia.

Pengguna HUAWEI dapat menikmati pengalaman yang lebih lancar dengan tetapan yang telah dikurangkan sebanyak 10%, demi memberikan pengguna dapat menikmati pengalaman yang lebih baik. Selain itu, pengemaskinian ini juga membawa rekaan UI yang lebih konsisten dan semula jadi, penggunaan one-hand yang mudah, serta navigasi gesture baharu.

Untuk mengetahui versi EMUI terkini dalam peranti pintar anda, pergi ke Settings > System > About Phone.


Xiaomi Mi 10 Terus Jadi Bualan Lagi! Reka Bentuk Terdedah + Skor Antutu Sebanyak 560,217?!

Xiaomi dijangka memperkenalkan peranti perdana terbaharu mereka – Xiaomi Mi 10 dan Mi 10 Pro tidak lama lagi. Kini, jenama itu dilihat semakin kerap mengacah orang ramai mengenai spesifikasinya. Terbaru, terdapat beberapa imej bocor didakwa mendedahkan skor AnTuTu dan reka bentuk peranti berkenaan.

Atmosfera dunia peranti pintar kini mencetuskan ‘udara panas’ apabila beberapa keping gambar tersebar didakwa memaparkan reka bentuk Xiaomi Mi 10. Memetik gambar tersebut, ia menunjukkan persediaan empat kamera utama pada sudut kiri peranti.

Tersebar juga imej render yang mempamerkan bahagian hadapan Mi 10. Imej tersebut menunjukkan peranti ini bakal didatangkan dengan rekaan paparan berlubang. Skrin peranti dihiasi dengan kemasan bezel yang sangat pada keempat – empat sisi dan ia disepadukan dengan sokongan pengimbas cap jari terbina pada skrin.

Selain daripada reka bentuk, imej mendedahkan hasil ujian AnTuTu didakwa milik Xiaomi Mi 10 / Mi 10 Pro juga bocor – mencatatkan skor sebanyak 560,217 mata. Bagaimanapun, maklumat tertiris masih lagi rumors dan ketirisan ini sedikit sebanyak memberi gambaran bahawa Xiaomi dalam perancangan memberikan sesuatu yang luar biasa buat peminat setia! So, stay tuned!


HP Mengumumkan PC Beg Galas

HP baru-baru ini mengumumkan bahawa mereka akan menghasilkan komputer berprestasi tinggi untuk siri Omen dalam bentuk sebuah beg galas. Ya, kita mungkin melihat PC diusung ke mana-mana pada masa hadapan, ini kerana pihak pengeluar menjangkakan teknologi VR bakal menjadi sesuatu yang sangat besar tidak lama lagi dan PC dalam bentuk beg galas merupakan salah satu solusi untuk menjadikan PC berprestasi tinggi lebih portable.

HP menjanjikan bahawa PC beg galas ini hanya akan mempunyai berat maksimum 10 paun walaupun ia bakal dilengkapi pelbagai perkakasan berprestasi tinggi seperti pemproses Intel Core i5/i7, setinggi RAM 32GB dan kad grafik khas.

Secara idealnya, pemilik peranti VR seperti HTC Vive ,Oculus Rift dan lain-lain menggunakan peranti VR mereka dengan unit PC ini tanpa perlu tersekat lagi dengan unit desktop yang sangat susah untuk dialihkan lantas menyekat pergerakan ketika menggunakan VR. HP merupakan syarikat ketiga yang mengumumkan PC beg galas selepas MSI dan Zotac.


realme X50 Pro 5G Bakal Sokong Kamera Utama Dengan Lensa 64MP

realme telah mengesahkan bahawa realme X50 Pro 5G bakal dilancarkan secara atas talian pada 24 Februari ini. Namun, kebocoran mengenainya masih tetap dikongsi. Terkini, sebuah imej penggoda tersebar mengesahkan bahawa realme X50 Pro 5G bakal menampilkan kamera utama dengan lensa 64MP.

Selain itu, ia juga menyokong sehingga 20X zoom hibrid – bermakna ia mungkin dilengkapi dengan kamera telephoto. realme X50 Pro 5G bakal dikuasai oleh Snapdragon 865 dengan sokongan mod 5G rangkaian Mandiri (SA) dan Bukan mandiri (NSA) sepenuhnya. Peranti ini juga bakal dilengkapi RAM sehingga 12GB LPDDR5 dan ruang storan 256GB. Sama – sama kita tunggu!


Si Gala Mengambil Alih big Bad Wolf Book Dan Memperkenalkan Serigala Jahat!!!

Mulai hari ini, laman web e-dagang BIG BAD WOLF Books [https://online.shopbigbadwolfbooks.com/] akan diambil alih oleh Si gala, seekor serigala bibliophile yang licik dan pandai memujuk. Tawaran potongan harga sebanyak 95% dari harga asal yang ditawarkan di Jualan Buku Online SERIGALA JAHAT akan memaparkan beribu-ribu buku berbahasa Malaysia yang pasti akan menyeronokkan pencinta buku bagi semua peringkat umur di negara Malaysia.

Bertujuan untuk memupuk niat membaca dan melahirkan perasaan riang ketika membaca sambil meluaskan pasaran di penduduk luar bandar, jualan Buku ini “diambil alih” untuk keseronokkan dan untuk memperkenalkan persona baharu. Dengan memberi tumpuan terhadap buku berbahasa Malaysia, Si gala telah berjaya menghimpun beberapa penerbit tempatan terkenal seperti PTS Media Group Sdn. Bhd., Penerbitan Pelangi, Penerbitan IMAN, dan Buku Fixi untuk menyertai Jualan Buku Online SERIGALA JAHAT.

Apa yang peminat buku boleh harapkan dari Si gala di Jualan Buku Online SERIGALA JAHAT? Baiklah, Si gala mempunyai tawaran promosi berikut: tawaran eksklusif buku Bahasa Malaysia terpilih yang bernilai dari RM1.00; dapatkan potongan diskaun tambahan sebanyak 10% [dibatasi pada RM20 untuk setiap transaksi] apabila membelanjakan minimum RM200 dalam satu transaksi; beli mana-mana dua (2) Buku Ajaib dengan harga RM15; dapatkan tiga (3) Buku Bergambar cerita dongeng klasik dengan harga RM20 atau beli mana-mana tiga (3) Buku Berbunyi FUNTIME dengan harga RM25 sahaja; penghantaran percuma di Semenanjung Malaysia dengan pembelian bersih RM100; dan dapatkan potongan diskaun sebanyak 50% dari penghantaran untuk Malaysia Timur tanpa perbelanjaan minimum.

Jadi, jom lah sertai Si Gala dan bersiap sedia untuk meneroka dan berbelanja di Jualan Buku Online SERIGALA JAHAT untuk buku-buku Bahasa Malaysia yang berkualiti dengan harga yang berpatutan dari keselamatan dan keselesaan rumah anda sepanjang tempoh PKP penuh ini.

Untuk maklumat lebih lanjut mengenai BIG BAD WOLF Books, sila lawati:


Konvensyen Korea Selatan dilaksanakan untuk menonjolkan pencapaian Seoul dalam kerjasama antarabangsa

SEOUL, Korea Selatan, 10 Disember 2020 /PRNewswire/ — Pelancaran forum antarabangsa di Seoul pada hari Rabu dimulakan dengan perkongsian tentang pencapaian Korea dalam kerjasama global dan penerokaan tentang peranan dan cabaran dalam era pasca-COVID-19.Majlis Penyelidikan Ekonomi, Kemanusiaan dan Sains Sosial dan Kemanusiaan dan Perbadanan Tanah & Perumahan menjadi tuan rumah bagi konvensyen, dengan tajaan daripada kira-kira 150 institusi kerajaan dan awam.

The opening ceremony of Global Korea Convention 2020 is under way at the K-Hotel in southern Seoul on Dec. 9, 2020. (Yonhap)

Konvensyen Korea Global 2020 dilaksanakan dalam sebuah majlis di K-Hotel Seoul sepanjang tiga hari berturut-turut, dengan kehadiran 30 orang kenamaan secara bersemuka dan dalam talian termasuk Angel Gurria, setiausaha agung Organisasi Kerjasama dan Pembangunan Ekonomi; Perdana Menteri Chung Sye-kyun; dan Speaker Dewan Negara Park Byeong-seug.

Banyak jabatan kerajaan dan institusi awam yang akan berkongsi mengenai pelbagai pengalaman dalam diplomasi awam dan kerjasama antarabangsa sejak kemerdekaan Korea pada 1945, begitu juga dengan usaha mereka untuk meneruskan diplomasi awam terhadap keamanan, hak asasi manusia, demokrasi dan nilai yang membolehkan pembangunan manusiawi yang mampan.

Secara khususnya, konvensyen ini meletakkan tumpuan utama kepada pengalaman yang berbeza dan pelbagai, sebagai satu-satunya negara yang bertukar daripada penerima bantuan kepada negara penderma.

Semasa perasmian majlis, Chung mengucapkan tahniah melalui video, dan Gro Harlem Brundtland, mantan Perdana Menteri Norway telah memberikan ucapan dasar yang bertajuk “kerjasama ekonomi untuk keamanan dunia dan pembangunan mampan.”

“Deklarasi Visi” juga telah diumumkan pada majlis perasmian, dengan mengumumkan visi masa hadapan Korea Selatan untuk memimpin dunia bagi menyumbang kepada keamanan, kemakmuran dan pembangunan mampan antarabangsa.

“Dengan mendukung ‘multilateralisme inklusif’ sebagai nilai utama kami, Korea mengambil satu langkah ke depan untuk membentuk satu gelombang kerjasama baharu yang dapat meneruskan keamanan dunia, kemakmuran bersama dan pembangunan mampan,” katanya.

Tuan rumah dan penganjur berkata usaha Seoul untuk menangani pandemik koronavirus, digelar “K-Quarantine”, dan inisiatif Perjanjian Baharu Korea mensasarkan rangsangan pertumbuhan ekonomi dan pewujudan pekerjaan melalui projek digital dan hijau akan dibincangkan secara mendalam semasa konvensyen.

Dalam sebuah acara khas, Moon Seong-hyeok, Menteri Laut dan Perikanan akan mengadakan temu ramah melalui persidangan video dengan penyelidik Korea yang ditempatkan di pangkalan Antartika kedua negara yang dipanggil Jang Bogo.

Dengan mempertimbangkan penyebaran koronavirus, kesemua program konvensyen akan ditayangkan secara langsung menerusi laman sesawang konvensyen (globalkoreaconvention.kr).

Keywords: Banking/Financial Service Computer/Electronics Construction/Building Health Care/Hospital Trade show news


Cheapflights

Anda gemar melancong di dalam mahupun luar negeri? Tetapi dalam masa yang sama inginkan tiket penerbangan yang murah? Apa kata anda muat turun sahaja aplikasi percuma untuk peranti Android dan iOS iaitu Cheapflights. Menariknya aplikasi ini, anda boleh membeli tiket penerbangan dengan harga murah. Di mana ia telah membuat perbandingan dengan beratus-ratus syarikat penerbangan di seluruh dunia termasuklah AirAsia, Malaysia Airlines dan Malindo. Bukan itu sahaja, pengguna juga akan diberitahu sekiranya tiket penerbangan yang ingin ditempah sedang membuat promosi. Jadi dengan adanya aplikasi ini, anda mampu membuat pilihan dengan lebih bijak untuk melancong!


Rindu Bufet Ramadan? Bufet Iftar Ramadan Kegemaran Anda Kini Dihantar Terus ke Pintu Rumah Anda!

Sempena bulan Ramadan, Fave telah melancarkan senarai 10 Tawaran Ramadan Klasik yang Terbaik untuk penghantaran menerusi kempen Buka Puasa dengan Fave ketika anda #DudukRumah. Pelanggan akan menikmati diskaun dan tawaran sehingga 45% untuk set Iftar bagi keluarga empat orang dan ke atas, serta pemulangan tunai sehingga 25% untuk pembelian seterusnya.

Dengan ini, anda kini boleh menikmati hidangan klasik Malaysia seperti Chicken Rendang, Kerabu Sotong, Ayam Masak Merah, Acar Rampai, dan pelbagai biskut dari bufet hotel kegemaran anda. Alangkah baiknya untuk menjamu selera di rumah sepanjang bulan mulia ini dengan penghantaran juadah Malaysia yang lazat ke pintu rumah anda!

Ramadan anda kini mungkin lebih ceria. Oleh itu, tunggu apa lagi? Jom rancang Iftar anda.


OnePlus Nord Kini Rasmi! -Dijual Pada Harga Bermula Dari RM1946

Berita baik buat semua peminat OnePlus apabila peranti terbaharunya yang dikenali sebagai OnePlus Nord kini telah rasmi dan dijual pada harga bermula dari RM1946.

Peranti ini hadir dengan skrin yang baik iaitu 6.44” HD dan tampil dengan kadar segar semula 90Hz.

Dari aspek dalaman pula, ia dihadirkan dengan pemproses Snapdragon 765G 5G dengan kad grafik Adreno 620. Turut dipadankan dengan RAM sebesar 8GB / 12GB dan storan 128GB / 256GB.

Kamera juga sangat baik apabila ia dihadirkan dengan  48MP Sony IMX586 (f/1.75) + 8MP (f/2.25) + 5MP (f/24) + 2MP (f/2.4) bagi kamera belakang dan 32MP Sony IMX616 (f/2.45) bagi kamera hadapan.

Kapasiti bateri juga tidak mengecewakan apabila id sertakan dengan 4115 mAh (Warp Charge 30T fast charging).


Terjemahan Teks Melalui Kamera Di Aplikasi Google Translate Terima Kemas Kini – Sokong Lebih 100 Bahasa

Aplikasi Google translate semakin relevan untuk digunakan pada zaman kini. Ia memberikan banyak kebaikan dalam kehidupan seharian terutamanya memudahkan pengguna mendapatkan terjemahan bahasa yang berbeza. Kini, aplikasi ini menerima beberapa kemas kini baru bagi menjadikannya lebih berguna kepada umum.

Ini bukan gimik! Tapi betul-betul. Terjemahan melalui kamera di aplikasi Google Translate kini menyokong lebih daripada 100 bahasa. Antaranya termasuklah Bahasa Arab, Hindi, Bahasa Melayu, Thai, Vietnam dan banyak lagi. Lebih mengujakan, ia juga menyokong terjemahan ke bahasa lain secara meluas (tidak terhad Bahasa Inggeris sahaja).

Kemas kini baru pada aplikasi Google Translate juga memudahkan anda terutamanya ketika berada di perantauan. Ia kini mampu mengesan bahasa secara automatik – pengguna hanya perlu memilih “Kesan bahasa” sebagai bahasa sumber dan aplikasi akan mengesan bahasa sekaligus menterjemah secara automatik.

If you think you know what it means, you probably don’t. Get some certainty with Instant Camera Translation on #GoogleTranslate. pic.twitter.com/oVqwiXrsCc

— Google Malaysia (@GoogleMsia) July 11, 2019

Teknologi Neural Machine Translation kini telah dibina pada aplikasi Google Translate – menghasilkan terjemahan lebih tepat dan mengurangkan kesilapan sebanyak 55 hingga 85 peratus bagi sesetengah bahasa.

Aplikasi Google Translate turut menerima antaramuka baru yang lebih mesra pengguna – menjadikannya lebih mudah difahami. Terdapat tiga ciri untuk terjemahan teks melalui kamera pada aplikasi yang disusun rapi pada bahagian bawah aplikasi :

Muat turun aplikasi Google Translate secara percuma menerusi :


Acer Terima 12 Anugerah Daripada iF Design Awards 2018

Jenama Acer sangat terkenal dengan produk komputer mereka, syarikat yang berpengkalan di Taiwan ini kini telah menempa nama di seluruh dunia sebagai salah satu jenama yang dipercayai ramai. Menerusi langkah strategik, pengurusan, dan pemasaran yang baik, Acer hari ini dengan bangganya berkongsi berita baik kepada penggunanya dengan 12 anugerah yang diterima oleh iF Design Award 2018. Antara produk yang menerima anugerah berprestij ini adalah barisan daripada peranti gaming, perisian, serta rekaan pembungkusan.

Predator Orion 9000 menampilkan fizikal luaran berwarna hitam dan perak yang disesuaikan dengan pencahayaan RGB sepanjang sisi bezel depan. Panel sisi tingkap yang besar mempamerkan dalaman yang menarik serta berkuasa. Melalui reka bentuk ini, ia sekaligus dapat mengekang tahap gangguan elektromagnetik (EMI).

Bersaiz 18.9 mm dan 2.6kg, ia dibina berasaskan casis aluminium dengan paparan IPS 15.6-inci HD penuh. Ia juga diintegrasi dengan teknologi pengkomputeran terbaik dalam kelas. Casis hitam kecil direka dengan bentuk minimalis, dengan kontur lurus dan bersudut di bahagian depan.

Predator X27 menampilkan visual yang luar biasa dengan resolusi 4K (3840×2160) bersama kadar penyegaran sehinga 144 Hz disamping masa sambutan serendah 4 ms. Kecerahan maksimum mencecah 1,000 nits menerusi teknologi High Dynamic Range (HDR). Kerangka badan dengan potongan-berlian direka untuk menjadikan badan lebih kuat serta stabil. Rekaan ergonomik membolehkan pengguna melaras ketinggian dan kecondongan paparan.

Pengguna boleh menikmati pandangan penuh dengan Predator X34 melalui paparan 1900R panorama dengan rekaan ZeroFrame™. Ia dibina melengkung serta menampilkan paparan bezel nipis untuk skrin yang lebih menonjol. Rekaan ergonomik juga memudahkan pengguna menonton dengan puas dalam masa sama boleh melaras ketinggian dan kecondongan paparan.

PredatorSense membolehkan pemain mengawal dan mengoptimumkan peranti Predator mereka dari satu antara muka tengah, termasuk penggunaan CPU dan GPU. Ia turut dapat memastikan sistem berjalan dengan baik disamping prestasi gaming yang optimum. Pengguna boleh melaraskan lampu papan kekunci dan lampu latar pada halaman tetapan termasuk kelajuan kipas penyejuk.

Produk gajet Predator menggunakan struktur geometri heksagon untuk pembungkusan. Pendekatan ini seiring dengan intipati jenama Predator dalam menyampaikan konsistensi, kecanggihan dan ekspresi jenama. Di luar estetika dan perlindungan produk, beberapa ciri pembungkusan turut menambah fungsi: contohnya pembungkusan headset Predator Galea 500 yang digunakan sebagai alat mendengar.

Dengan hanya setebal 8.98mm, Swift 7 merupakan alat yang sentiasa disambungkan terus kepada Windows 10. Reka bentuk langsing yang tidak boleh ditandingi jenama lain ialah Sambungan Intel® XMM™ 4G LTE yang menyala-nyala membuatkan pengguna sentiasa produktif untuk sentiasa berhubung.

Desktop Aspire S 24 adalah yang paling canggih dan paling nipis Acer pernah perkenalkan. Paparan dengan profil sampingan hanya 5.97mm menjadikan ia paparan tanpa sempadan dengan skema warna emas hitam dan matte. Ia menjadi peranti yang mustahak berada di ruang rumah sambil menambah sentuhan keanggunan fungsi dan kemewahan.

Monitor Acer VG0 adalah monitor gaming tahap permulaan. Dilengkapi dengan teknologi In-Plane Switching, monitor siri VG0 memberikan ketepatan warna yang tinggi, memberikan pengalaman terbaik sepanjang masa untuk kerja atau bermain. Ia menyokong kadar penyegaran sehingga 144Hz dan teknologi Visual Response Boost (VRB), yang mencapai kesan 1 ms MPRT untuk visual yang jelas serta kabur.

Kamera Acer Holo360 menggabungkan kuasa video dengan sambungan masa nyata, diintegrasi oleh sambungan LTE, skrin sentuh 3 inci, menyediakan penyelesaian semua-dalam-satu untuk rekaman dan video 360 darjah secara langsung. Acer Vision360 adalah kamera dashboard kereta yang menangkap video 360 darjah untuk memastikan tiada apa yang terlepas apabila kejadian lalu lintas tidak diingini berlaku. The Pawbo Wagtag pula menyediakan alat pengesan untuk haiwan peliharaan di luar rumah dan di luar rumah dengan ciri unik seperti pengesanan kulit.

iF Design Awards 2018 dianjurkan oleh organisasi reka bentuk bebas tertua di dunia, iF International Forum Design GmbH yang berpusat di Hannover memiliki tenaa jerha seramai 63 anggota yang terdiri daripada pakar bebas dari seluruh dunia.


Xiaomi Mi Notebook Pro 15 2020 Bakal Dilancarkan Pada 12 Jun Ini!!

Buat peminat jenama Xiaomi apabila merkea telah mengesahkan bahawa mereka akan melancarkan komputer riba Xiaomi Mi Notebook Pro 15 2020 pada 12 Jun.

Dikatakan, ia bakal tampil dengan rekaan aluminium dengan kemasan perincian pada komputer riba tersebut.

Menerusi poster yang terdedah tersebut, ia turut tampil dengan port USB-C di bahagian kanan peranti tersebut.


Rehat & Rawat (R&R) Air Keroh Pertama Menggunakan Pembayaran Tanpa Tunai, Boost

PLUS Malaysia Berhad (PLUS) telah mengumumkan usahasama bersama Boost di Kawasan Rehat dan Rawat (R&R) Ayer Keroh (Arah Selatan) hari ini. Usahasama di antara PLUS dan Boost menandakan detik bersejarah, di mana R&R Air Keroh adalah yang pertama menggunakan pembayaran tanpa tunai ini.

Inisiatif ini sekaligus menyokong usaha PLUS untuk menaiktaraf gaya hidup menjadi masyarakat digital. PLUS juga berasa teruja melancarkan inisiatif ini bersama rakan usahasama seperti Boost dan berharap Rakan Niaga PLUS dan pengguna di Malaysia mendapat pengalaman menyeluruh yang memberi manfaat kepada gaya hidup mereka.

Boost yang dibangunkan sepenuhnya di dalam negara bertujuan untuk merevolusikan cara pengguna di Malaysia melakukan transaksi harian dengan pembayaran tanpa tunai ataupun menggunakan kad.

Setakat ini, Boost telah menerima lebih 800,000 pengguna dengan rangkaian peniaga atas talian dan luar talian di lebih 5,000 lokasi. Boost turut berhasrat untuk menjadi pesaing utama dalam pasaran e-dompet dengan menjadi e-dompet pilihan dalam kalangan pengguna di Malaysia.

Pengguna telefon pintar boleh memuat turun aplikasi Boost ini di Play Store mahupun App Store.


Samsung Gear S3, Evolusi Gaya Dan Teknologi

Akhir-akhir ini, pengguna tidak lagi melihat smartwatch sebagai peranti pintar semata-mata, tetapi ianya telah menjadi satu dari aksesori pelbagai guna. Perubahan dari sudut pandang pengguna dibawa ke meja perbincangan Samsung di mana mereka mengkaji semula konsep smartwatch mereka bagi memastikan siri produk Gear mereka kekal relevan dalam pasaran pengguna.

Misi Samsung melalui Gear S3 adalah sebuah peranti yang mampu menambat hati pengguna smartwatch sedia ada dan juga peminat jam analog. Jurang perbezaan di antara smartwatch dan jam analog cuba dirapatkan pada model ini di samping memberikan sesuatu yang segar dan hebat dari segi teknologi.

Keluli tahan karat 316L, bahan yang biasa digunakan untuk penghasilan jam tangan telah dipilih untuk Gear S3. Ia memberikan keteguhan dan ketahanan kepada keseluruhan badan Gear S3, sama seperti jam tangan analog yang pengguna minati sejak sekian lama. Circular UX, yang pertama kali diperkenalkan pada Gear S2 juga dibawa semula ke model terbaru bagi mengekalkan estetik rekaan jam analog.

Variasi pertama model terbaru, Gear S3 Frontier, dibina bagi mereka yang kerap melakukan aktiviti luar yang lasak. Tidak kira jika anda sedang bersukan ataupun beriadah, Gear S3 Frontier mampu menjadi peneman aktiviti yang boleh diharapkan. Gear S3 Classic pula sesuai bagi yang menghargai fungsi dan praktikal. Reka bentuk yang lebih elegan sesuai dipakai secara kasual dan juga dikenakan pada majlis rasmi.

Samsung Gear S3 Frontier dan Gear S3 Classic kini telah berada di pasaran Malaysia dengan harga tawaran RM 1,399.


Tabung COVID-19 Boost Berjaya Kutip RM1 Juta!!!

Semenjak bermula Perintah Kawalan Pergerakan (PKP) yang diisytiharkan Kerajaan dan berterusan sepanjang bulan Ramadan, rakyat Malaysia yang prihatin pantas menyahut seruan untuk membantu dan menderma lebih daripada RM1 juta untuk menentang COVID-19 dan meringankan beban golongan yang memerlukan melalui inisiatif #BoostGotYou e-dompet Boost.

Sebanyak RM694,843.13 diderma kepada ‘Tabung COVID-19 by Boost’ bagi membantu petugas barisan hadapan dalam gerak gempur menentang pandemik COVID-19. Saluran dana yang utama diberi kepada Tabung COVID-19 Kementerian Kesihatan Malaysia (KKM) dan Agensi Pengurusan Bencana Negara (NADMA).

Selain ‘Tabung COVID-19 by Boost’, sepanjang bulan Ramadan, Boost mengumpul sebanyak RM479,000 untuk badan-badan amal melalui kempen 30 Hari 30 Amalan yang memberangsangkan. Kempen Ramadan seiring dengan inisiatif #DoGoodWithBoost dan sumbangan pada tahun ini meningkat sebanyak 4 kali ganda (4x) berbanding jumlah yang dikumpul pada Ramadan tahun lalu.

Sepanjang bulan yang mulia, Boost mengetengahkan satu badan amal setiap hari di saluran media sosial dan dalam app bagi meningkatkan kesedaran awam tentang bakti murni mereka kepada golongan memerlukan serta komuniti rentan.


Kajian Baharu Beri Jaminan & Nasihatkan Pemakai Kanta Sentuh Semasa Pandemik Coronavirus / COVID-19; Tawar Fakta Jelas dan Nasihat Kebersihan

Kertas Kajian Berwasit oleh Saintis Terkemuka Perkukuh Keperluan untuk Mencuci Tangan, Beri Amaran bahawa Pemakaian Kaca Mata / Cermin Mata Tidak Mengurangkan Risiko Jangkitan

WATERLOO, Ontario, 13 April 2020 /PRNewswire/ — Bergerak pantas untuk menangani dan memperbetulkan mitos yang berbahaya dan maklumat yang salah, satu kertas kajian berwasit yang baharu daripada lima saintis okular yang paling tersohor di dunia memberi jaminan kepada pemakai kanta sentuh semasa pandemik COVID-19 / coronavirus global. Diterbitkan dalam Contact Lens & Anterior Eye, “The COVID-19 Pandemic: Important Considerations for Contact Lens Practitioners (Pandemik COVID-19: Pertimbangan Penting untuk Pengamal Kanta Sentuh)” menawarkan lima fakta penting untuk sesiapa sahaja yang bergantung pada kanta sentuh atau kaca mata / cermin mata:

Pada 8 April, CDC mengeluarkan panduan yang dikemas kini berhubung pemakaian kanta sentuh semasa pandemik COVID-19, menyokong lagi dapatan penting daripada kertas kajian Contact Lens & Anterior Eye. CDC juga menunjukkan bahawa kaca mata peribadi dan kanta sentuh tidak memenuhi syarat sebagai peralatan perlindungan diri (PPE).

“Berjuta-juta orang bertanya sejauh mana COVID-19 memberi kesan kepada penjagaan mata, terutamanya memandangkan kira-kira dua daripada tiga orang dewasa di seluruh dunia memakai kanta sentuh, cermin mata atau kaca mata. Malangnya, maklumat yang salah telah tersebar sejak beberapa hari ini. Matlamat kami adalah untuk memastikan bahawa kebenaran yang disokong sains difahami dan dikongsi, menggantikan ketakutan dengan fakta,” kata Dr. Lyndon Jones, pengarah Centre for Ocular Research & Education (CORE) di University of Waterloo (Ontario, Kanada) dan ketua pengarang kertas kajian ini. “Dapatan kami menunjukkan bahawa kanta sentuh tetap menjadi bentuk pembetulan penglihatan yang boleh diterima dengan sempurna semasa pandemik coronavirus, selagi mana orang ramai mengamalkan kebersihan tangan yang baik dan mengikuti arahan pemakaian-dan-penjagaan yang sesuai.”

Kertas kajian yang lengkap menggabungkan dapatan daripada lebih 100 sumber dengan rujukan. Ia meneroka pelbagai aspek dalam kesihatan okular ketika berlakunya pandemik ini, termasuk nasihat praktikal untuk golongan profesional penjagaan mata. Kertas kajian ini dan sumber-sumber lain untuk pemakaian dan penjagaan yang baik boleh dimuat turun daripada COVIDEyeFacts.org.

Ulasan berasaskan kajian baharu ini melengkapi dan meluaskan dengan ketara nasihat CORE berhubung cucian tangan dan pemakaian kanta sentuh yang selamat, yang dikeluarkan pada pertengahan Mac 2020.

Dr. Jones ialah pakar yang cemerlang dalam penjagaan mata, pernah menulis lebih daripada 400 kertas kajian berwasit dan profesional serta menyampaikan lebih daripada 1,000 syarahan di seluruh dunia di lebih 40 negara. Pada tahun 2019, beliau dinamakan oleh Expertscape sebagai pakar dengan hasil penyelidikan yang paling banyak diterbitkan dalam bidang penyelidikan kanta sentuh.

Turut serta bersama beliau untuk menulis kertas kajian COVID-19 ialah empat penyelidik, pendidik dan pakar klinikal yang disegani di seluruh dunia: Dr. Karen Walsh, ketua pasukan pendidikan profesional dan saintis klinikal di CORE, Dr. Mark Willcox, pengarah penyelidikan di Sekolah Optometri dan Sains Penglihatan di UNSW (Sydney), Dr. Philip Morgan, pengarah Eurolens Research di University of Manchester (United Kingdom) dan Dr. Jason Nichols, naib presiden bersekutu untuk penyelidikan dan Profesor di University of Alabama di Birmingham School of Optometry (Amerika Syarikat) dan ketua sidang pengarang Contact Lens Spectrum.

Centre for Ocular Research & Education (CORE) ditubuhkan pada tahun 1988 di Sekolah Optometri & Sains Penglihatan University of Waterloo. Sepanjang tiga dekad yang seterusnya, organisasi ini berkembang daripada operasi tiga orang menjadi hab penyelidikan asas dan gunaan yang berkembang maju, berkolaborasi dengan penaja, agensi dan dunia akademik dalam biosains termaju, penyelidikan dan pendidikan klinikal. Kebebasannya yang tanpa kompromi dan keputusan dengan kualiti tertinggi menjadi keutamaan dalam banyak kemajuan yang paling menonjol dalam kesihatan mata. Hari ini, pasukannya yang terdiri daripada 50 orang berkhidmat dalam pelbagai sektor oftalmik, termasuk peralatan perubatan, farmaseutikal okular, teknologi digital dan lain-lain, dengan tumpuan pada segmen anterior. Untuk maklumat lanjut, sila kunjungi core.uwaterloo.ca.

Aimee J. LewisMcDougall Communications untuk COREaimee@mcdougallpr.com +1-585-414-9838 (mudah alih)

Mike McDougall, APR, Felow PRSAMcDougall Communications untuk COREmike@mcdougallpr.com atau +1-585-545-1815 (mudah alih)

Keywords:  Computer/Electronics Health Care/Hospital Infectious Disease Control New products/services Survey, Polls & Research STEM (Science，Technology，Engineering，Mathematics)


honor View10 Edisi Merah – Dijual Bermula 8 Februari 2018

Sebelum ini, eRing ada mengeluarkan artikel mengenai honor View10 edisi merah yang akan berada di pasaran Malaysia pada pertengahan Februari 2018 nanti.

Kini peminat honor View10 edisi merah boleh tersenyum lebar apabila honor Malaysia telah berkongsi tarikh sebenar peranti ini, di mana ia akan mula dijual di pasaran tempatan bermula 8 Februari 2018.

Menurut Zhao Zhiwei, Ketua honor Malaysia, Malaysia merupakan pasaran global pertama yang memperkenalkan warna ini. Jadi kepada yang berminat, anda boleh ke Vmall atau layari sahaja honor Malaysia dan juga Facebook honor.


iPhone Dan iPad Bersaiz Kecil Diumumkan Secara Rasmi

Apple Event merupakan acara tahunan yang sangat ditunggu-tunggu peminat dan pemerhati dunia teknologi. Melalui acara ini Apple akan mendedahkan model terbaru dan tambah baik sistem yang sebelum itu hanya didengari melalui desas desus sahaja.

Pada tahun ini, Apple membuka tirai tahunan mereka dengan memperkenalkan versi iPhone terbaru yang dikenali sebagai iPhone SE dan iPad Pro. Kedua-dua peranti ini mempunyai persamaan yang ketara dan jelas menunjukkan tujuan Apple melancarkan kedua-dua model ini.

iPhone SE hadir dengan skrin 4 inci manakala iPad Pro 9.7 inci, saiz tersebut adalah lebih kecil berbanding model sebelum ini. Pelancaran model bersaiz tersebut jelas menunjukkan ianya disasarkan kepada golongan yang mahukan peranti lebih kompak tetapi masih mengekalkan prestasi yang tinggi. iPhone SE dan iPad Pro 9.7” dilengkapi cip pemproses A9 dan A9X yang digunakan pada peranti flagship mereka. Selain itu, kedua-dua model juga menerima tambah baik kamera dan kini dilengkapi dengan kamera 12 megapiksel yang menyokong rakaman video 4K.

Harga runcit untuk iPhone SE dan iPad Pro 9.7” adalah seperti berikut:


Soul Wavepower – Speaker Kalis Air Dengan Powerbank Pada Harga RM619

Anda boleh mendengar lagu-lagu kegemaran anda sepanjang masa kerana speaker tanpa wayar dari Soul ini mampu menggalas tugasnya dengan baik. Hadir dengan kekuatan bunyi sebanyak 16W, memastikan bunyi yang dilontarkan mengelilingi anda.

Jika anda sedang bermandi kolam renang, tiada masalah buat Soul Wavepower kerana ia juga kalis air jenis IPX4. Reka bentuk yang dinamik ini boleh dibawa ke mana sahaja pada bila-bila masa malah permukaannya juga kesat dan tidak licin.

Masa memainkan lagu mencecah 12 jam dengan sekali pengecasan, dan boleh digandakan bersama powerbank berkapasiti 4000mAh yang tersedia. Selain itu, fungsi Bluetooth v4.1 ini membolehkan sambungan mencapai sejauh 33 kaki.

Soul Wavepower boleh didapati di kedai-kedai terpilih dan dijual pada harga RM619 dengan warna tunggal iaitu Hitam.


Aplikasi Eatigo Menawarkan Diskaun Sehingga 50%?!

Sukar mencari tempat makan yang menawarkan diskaun yang tinggi? Aplikasi terkenal di negara Bangkok, Pattaya, Singapura dan Hong Kong kini rasmi diperkenalkan di Malaysia. Eatigo adalah sebuah aplikasi yang memudahkan pengguna menempah tempat-tempat makan menarik di Kuala Lumpur termasuklah di Hotel 5 Bintang.

Menawarkan diskaun sehingga 50% pada masa yang berbeza, tempahan boleh dibuat dengan hanya beberapa langkah sahaja. Bagi memudahkan pengguna membuat tempahan, Eatigo telah diasingkan kepada beberapa kategori. Malah untuk orang Islam, mencari makanan yang Halal juga mudah melalui aplikasi ini. Lebih daripada 1,000 buah restoran dan hotel 5 bintang yang ditawarkan oleh Eatigo, di antaranya adalah TGIF Fridays, Sheraton Imperial KL, The ZON, Renaissance KL, Duddha KLCC, Imperial Chakri Palace KLCC dan banyak lagi.

Sebagai pengenalan, Eatigo akan memberikan kad Starbucks bernilai RM 20 untuk tempahan sehingga 30 April 2017. Jangan lupa untuk menggunakan kod “EATKL” semasa membuat tempahan untuk melayakkan anda mendapat tawaran ini.

Tunggu apa lagi, jom muat turun aplikasi Eatigo di Google Play dan App Store secara percuma sekarang!


Ketirisan Tablet ASUS ZenPad Z8 Dengan Sokongan Qualcomm Snapdragon 650

Jika diperhatikan, jelas dapat dilihat trend pengeluar pada masa kini lebih menumpukan pembuatan telefon pintar berbanding tablet. Namun begitu, ASUS yang sememangnya terkenal dengan peranti mampu milik keluarannya tidak terus melupakan peranti dari kategori tersebut walaupun lebih mendapat perhatian ramai dengan kemunculan terbaru ASUS ZenFone 3 baru-baru ini.

Menurut sumber yang boleh dipercayai, ASUS nampaknya bakal tampil dengan tablet berukuran 8.0 inci terbaru yang akan dikenali sebagai ASUS ZenPad Z8.

Berdasarkan kepada maklumat awal yang telah didedahkan di laman sosial Twitter, tablet ini dipercayai akan dikuasakan oleh pemproses Qualcomm Snapdragon 650 dengan sokongan resolusi paparan mencecah sehingga 1536×20478 piksel.

Ia juga dikatakan akan menawarkan sokongan memori dalaman sebesar 16GB, RAM berkapasiti 2GB dengan sokongan kamera utama 8 Megapiksel dan 1.8 Megapiksel untuk lensa depan. Namun begitu, tiada sebarang maklumat berkaitan harga dan juga jangkaan tarikh ketersediaan ASUS ZenPad Z8 di pasaran buat masa ini.


Reviu Eksklusif: Power Sangat Ke Kamera OPPO Reno3 Pro Ini? Ke Biashe-Biashe Jer?

Guys!!! OPPO Reno3 Pro baru sahaja dilancarkan dan orang ramai kini sibuk memperkatakan mengenai peranti ini. Sejauh manakah kehebatan peranti ini? Adakah betul-betul menakjubkan? Atau hanya pada nama sahaja? Jom kita tengok!

Jika anda lihat pada panel belakang ini pasti anda terus jatuh hati. Macam jumpa jodoh!! aiceh… Panel belakang OPPO Reno3 Pro ini sangat cantik dengan gradient warna yang sangat eksklusif. Susunan kamera yang menegak seperti rekaan tipikal telefon pintar yang lain tapi tampak lebih kemas dengan kemasan. Kamera hadapan pula memperlihatkan rekaan dwi kamera yang tertanam.

Telefon ini hadir dengan skrin yang best giler iaitu 6.4″ SuperAMOLED FHD+ dan tampil dengan nisbah skrin ke kerangka 91.5% yang memang mengagumkan. Dengan bezel yang nipis memberikan sentuhan yang lebih menawan pada tontonan peranti ini. Jadi paparan sangat baik, dengan warna yang terhasil dan kawalan yang sangat smooth. So tak ada lah korang nak meroyan kalau lag.

peranti ini tampil dengan julung kalinya menggunakan pemproses MetiaTk Helio P95. Secara keseluruhannya, ia memaparkan prestasi yang memuaskan bagi kelasnya. Tiada sebarang lagi ketika menggunakannya walaupun melakukan pelbagai tugasan. Kami juga menguji sejauh mana kehebatan peranti ini menggunakan AnTuTu. Dapatan daripada ujian ini memperlihatkan ia berada dalam prestasi yang memuaskan.

Apa yang mengagumkan mengenai peranti ini ada lensa empat kamera belakang Reno 3 Pro terdiri daripada 64MP (f / 1.7) + telefoto 13MP (f / 2.4) + 8MP (f / 2.2) super lebar + kedalaman 2MP (f / 2.4). Selain menyediakan mod penangkapan 108MP ultra-jelas dan mod Ultra-Dark yang dapat memotret lebih terang daripada yang dapat dilihat oleh mata dalam gelap, ia juga dapat bekerjasama dengan lensa telefoto 13MP untuk mencapai 5x zoom hibrid dan keupayaan zoom digital 20x!

Di samping itu, Reno 3 Pro juga disokong oleh Ultra-Steady Video 2.0+ Pro. Walaupun anda menjalankan dan memegang video, kesannya tetap stabil seperti menggunakan gimbal! Tak percaya? Jom tengok hasil gambar!!

Kami juga turut menguji sejauh mana bateri ini mempengaruhi prestasi telefon ini. Jadi kami melakukan ujian pengejasan ke atas peranti ini yang tampil dengan kapasiti bateri 4025mAh dan dipadankan dengan pengecasan pantas 30W.

Kami mula mengecas pada jam 11.24 pagi iaitu pada ketika bateri berada pada paras 1%. Ia berjaya di cas penuh pada jam 12.16 tengah hari. Mengambil masa hanya selama 22 minit sahaja!

Secara keseluruhan, kamera peranti ini pastinya sangat mengujakan ketika digunakan. Hasil gamabr juga sangat baik. Ditambah dengan kuasa dalaman yang memukau membuatkan korang tak senang duduk untuk memiliki peranti ini. Jadi tunggu apa lagi!!!


PayPal 6.0 Bakal Hadir Dengan Pembaharuan Menyeluruh

PayPal dilaporkan akan melancarkan kemas kini terbesar bagi aplikasi PayPal Android mereka. Dikenali dengan versi 6.0, aplikasi tersebut telah menerima reka bentuk yang baru yang lebih segar dan kemas. Pada versi tersebut anda dapat lihat dan kawal aktiviti transaksi dengan butiran yang lebih mendalam dan jelas seperti menerima bayaran, membuat bayaran, dan sejarah transaksi. Selain itu anda juga boleh meminta wang dari rakan atau keluarga melalui aplikasi dan ia juga dilengkapi sistem keselmatan paling penting, iaitu pengesahan cap jari.

PayPal adalah syarikat transaksi kewangan global yang memudahkan anda melakukan pembayaran dan bermacam jenis transaksi wang. Ianya wajar digunakan bagi mereka yang kerap berurusan dengan individu mahupun syarikat dari luar negara. Dengan menggunkan servis PayPal anda dapat melakukan transaksi dengan selamat dan cepat.


Astro, Maxis Tawar Pakej Pelan Jalur Lebar Baharu –  300Mbps, 500Mbps & 800Mbps, Serendah RM189 / Bulan

Astro kini menawarkan tiga (3) pakej kandungan tambahan baharu yang dilengkapi dengan kelajuan sambungan 300Mbps, 500Mbps dan 800Mbps. Pakej ini merupakan kerjasama antara Astro dan Maxis Home Fibre bagi memenuhi keperluan pelanggan yang menginginkan sambungan jalur lebar berkelajuan lebih tinggi.

Bagi yang berminat, kandungan Astro yang bermula serendah RM39.95 / bulan boleh digabungkan dengan pakej pelan jalur lebar baharu ini. Untuk setiap langganan 500Mbps dan 800Mbps akan didatangkan dengan dengan dua peranti Wi-Fi untuk liputan yang lebih baik.

Untuk pelanggan sedia ada, Astro menawarkan insentif khas sekiranya mereka berminat untuk mendaftar pakej jalur lebar dengan langganan Astro. Selain itu, pelanggan juga berpeluang menikmati pengalaman Ultra secara percuma. Ciri-ciri ultra kotak termasuk 4K UHD, rakaman awan dan antara muka pengguna baru yang lebih mesra.

Selain itu, ia juga memaparkan cadangan kandungan lebih baik berdasarkan sejarah tontona dan keupayaan untuk merakam pelbagai. Pelanggan yang berminat dan untuk maklumat lanjut mengenai semua tawaran yang ada, sila layari Astro Broadband.


Dapatkan Termos Bernilai RM99 Dengan Pembelian OPPO F5 Atau OPPO F5 6GB

Setiap kali tibanya musim perayaan, terdapat dua perkara yang paling dinantikan-nantikan iaitu cuti yang panjang dan pada waktu inilah pelbagai tawaran serta diskaun menarik ditawarkan kepada pembeli. Nampaknya OPPO juga tidak mahu ketinggalan kerana mulai 21 Disember 2017 sehingga 3 Januari 2018 nanti, pembeli model OPPO F5 atau OPPO F5 6GB akan menerima termos air bernilai RM99 secara percuma.

Ditawarkan dalam warna merah dan hitam, termos air ini akan diberikan kepada pembeli salah satu daripada model yang dinyatakan sama ada secara atas talian iaitu melalui laman sesawang rasmi OPPO ataupun secara luar talian iaitu di Kedai Konsep OPPO di seluruh negara.


Sokongan Perkhidmatan Untuk BB10 Dan BBOS Akan Dihentikan Secara Berperingkat

Populariti platform Android dan iOS tidak dinafikan telah menenggelamkan platform BB10 dan juga BBOS yang pernah popular satu ketika dahulu. Memandangkan pengguna pada masa kini lebih cenderung untuk memilih kedua-dua platform tersebut, Ketua Pegawai Eksekutif BlackBerry iaitu John Chen, telah mengumumkan bahawa peralihan perisian BlackBerry telah selesai sepenuhnya dan bercadang untuk menghentikan sokongan perkhidmatan untuk platform BB10 dan juga BBOS secara berperingkat.

Kali terakhir BlackBerry menghasilkan peranti berasaskan BB10 dan BBOS adalah pada tahun 2015 yang lalu, dan BlackBerry sendiri dilihat telah beralih arah dengan memperkenalkan peranti keluarannya yang dioperasikan oleh platform Android melalui kemunculan model BlackBerry Priv pada penghujung November 2015. Jadi keputusan menghentikan perkhidmatan untuk kedua-dua platform BlackBerry ini dirasakan tepat pada masanya.

Namun bagi menghargai kesetiaan pengguna, BlackBerry dikatakan sedang menjalinkan kerjasama di BlackBerry Mobile untuk menawarkan program penukaran peranti melalui tawaran diskaun dan juga insentif untuk menaik taraf ke peranti BlackBerry terbaru seperti BlackBerry KeyOne atau Motion.

Pemberhentian sokongan perkhidmatan untuk BB10 dan BBOS:


iPhone 12 Sokong 5G?! Kata Tim Cook

Terbaru dalam laporan kewangan Apple untuk suku pertama 2020, Tim Cook telah berkata bahawa dia amat teruja dengan produk baharu yang bakal diperkenalkan kepada peminat mereka. Menurutnya, rangkaian 5G akan memainkan peranan penting dalam memacu produk Apple.

Menurut Tim Cook, rangkaian 5G yang stabil sangat penting kerana ia akan mempengaruhi minat pengguna ketika menggunakan produk mereka. Melalui petikan katanya, jelas menunjukkan bahawa iPhone 12 akan menyokong 5G.

Mengikut sumber ketirisan, iPhone 12 akan menggunakan 5G Dual Mode, dilengkapi dengan pemproses Apple A14 5nm yang mana mempunyai penggunaan tenaga yang lebih rendah dan peredaran haba yang lebih baik berbanding 7nm.

iPhone 12 dikharbakan akan hadir dalam 3 varian, iaitu iPhone12, iPhone12 Pro dan iPhone12 Pro Max dengan saiz paparan 5.4 inci, 6.1 inci dan 6.7 inci. Dari segi konfigurasi kamera, iPhone 12 Pro akan dilengkapi dengan 4 kamera yang terdiri daripada lensa utama, lensa ultra wide-angle, lensa telephoto dan lensa ToF, sekaligus fungsi AR juga akan menerima penambahbaikan.


[ Kemas Kini Harga ] OPPO A5s Kini Berharga RM499 – 3GB RAM + 13MP Kamera + 4,230mAh Bateri

Pelarasan harga baharu OPPO A5s mulai hari ini, anda kini boleh membeli pada harga RM499 dalam pilihan warna hitam atau merah.

OPPO A5s hadir dengan skrin 6.2 inci dan dilengkapi dengan dwi kamera utama 13MP + 2MP, serta 8MP kamera swafoto. Prestasi peranti ini masih baik kerana ia menyokong 3GB RAM + 32GB ROM, tambahan bateri berkapasiti 4,230mAh dengan sokongan AI mampu menjamin jangka hayat bateri yang lebih tahan lama.

Anda boleh mendapatkan OPPO A5s di kedai konsep OPPO di seluruh negara, atau melalui rakan e-dagang Shopee dan Lazada mulai hari ini dengan harga baharu RM499.


**Kontezt** Sudio Vasa Blå, Nikmati Alunan Muzik Lebih Stylo

Golongan audiophile, kini anda boleh menambah koleksi earphone tanpa wayar dengan model terbaru dari Sweden iaitu Sudio Vasa Blå. Apa yang istimewanya, ia dapat memberi satu alternatif terbaik untuk anda dalam menikmati alunan muzik kegemaran dengan lebih selesa.

Menawarkan masa mendengar muzik sehingga 8 jam dan masa menunggu sehingga 10 hari, manakala masa yang diambil untuk mengecas pula hanya 120 minit sahaja. Sudio Vasa Blå menyokong Impedance 32 Ohm dengan sensitiviti sehingga 112db yang direka untuk prestasi bunyi beresolusi tinggi dan mampu memberikan pengalaman bunyi yang dinamik dan berkuasa. Menampilkan empat pilihan warna iaitu putih, hitam, biru dan merah jambu, peranti ini boleh diletakkan dalam jarak 10 meter serta seberat 14g sahaja.

Tampil dengan kotak pembungkusan yang menarik, ianya sesuai untuk dihadiahkan kepada orang tersayang sempena Hari Bapa ini.

▲ Menawarkan kualiti yang mewah, sesuai dengan harganya.

▲ Terdapat butang laras Volume, Next, Previous serta mikrofon untuk memudahkan menjawab panggilan.

▲ Port microUSB untuk proses pengecasan.

▲ Menyediakan lampu LED untuk sambungan Bluetooth.

▲ Kehadiran porch bag memudahkan anda membawa earphone ini kemana sahaja.

1) Kepada semua pembaca eRing, korang boleh mendapat diskaun sebanyak 15% apabila membeli SUDIO Vasa Bla yang bernilai RM398 dengan menggunakan kod diskaun ‘EringMalaysia’.

2) Sudio sedang mengadakan promosi untuk model Vasa Blå, di mana setiap pembelian earphone ini anda akan mendapat Marble Phone Case dan penghantaran secara percuma ke seluruh malaysia. Promosi ini hanya untuk tempoh terhad sahaja.


Platform Automasi EXIM Shipsy Meneroka Pasaran Asia Tenggara dan Memeterai Perjanjian dengan Rakan Kongsi Utama

GURUGRAM, India, 11 Mac 2021 /PRNewswire/ — Shipsy, sebuah perniagaan Perisian sebagai Perkhidmatan (SaaS) yang berpusat di India merancang untuk memperkukuhkan strategi perniagaan globalnya dengan memperluas perkhidmatan mereka ke negara-negara di Asia Tenggara. Disokong oleh pembiayaan daripada Sequoia Surge & InfoEdge, Shipsy berusaha untuk memasuki pasaran yang mendominasi perdagangan Asia Tenggara.

Penerokaan ini menunjukkan ketahanan luar biasa di sebalik sekatan pergerakan yang telah membawa kesan buruk terhadap landskap ekonomi. Mereka berjaya meningkatkan pendapatan secara agresif melebihi 50% semasa tempoh tersebut melalui kerjasama dengan pelanggan utama di seluruh dunia memandangkan momentum kini beralih ke arah automasi dan bekerja secara jarak jauh.

Melalui pasaran yang berpusat di India, mereka memproses lebih 10% daripada perdagangan kontena India dan bekerjasama dengan 5 daripada 10 pengeksport terbaik. Dalam masa 3 bulan di Asia Tenggara, mereka telah menjalin kerjasama dengan pengeluar Tayar global terbesar, pengeksport Simen, pengeluar Petrokimia serta beberapa pengeksport kimia global dalam transformasi digital di bidang logistik.

Soham Chokshi, Ketua Pegawai Eksekutif mengulas: “Peluasan ke Asia Tenggara adalah strategik dari segi permintaan & kesediaan pasaran, kerana pandemik mendorong pembuat keputusan di seluruh dunia untuk melaksanakan inisiatif digital, mengautomasi dan menjalankan kerja dengan cekap. Asia Tenggara merupakan pasaran yang kritikal dengan perdagangan antarabangsa yang disalurkan melalui rantau ini, kami yakin dapat bekerjasama dan memberi manfaat kepada organisasi melalui rangkaian logistik digital kami yang canggih.”

Platform Shipsy menawarkan rangkaian automasi EXIM yang lengkap. Bermula daripada Perolehan Pengangkutan, Penghantar bekerja secara digital dengan Syarikat Perkapalan dan ejen untuk berunding dan menetapkan kadar. Seterusnya, modul Pengurusan Penghantaran berfungsi untuk mengintegrasi syarikat perkapalan dan agregator global untuk membantu dalam automasi Jangkaan Waktu Ketibaan (ETA). Ia juga mempunyai modul kolaboratif yang membantu automasi aliran kerja yang lengkap bagi memberi gambaran keseluruhan tentang peringkat penghantaran, pertukaran dokumen dan komunikasi keseluruhan ejen.

Penghantar menikmati pengurangan kos penghantaran hingga sekitar 5% melalui rundingan pengangkutan yang digerakkan oleh sistem dengan pelbagai pusingan dan kadar rujukan yang pintar. Penghantar juga menyaksikan pengurangan tempoh dalam pelan penghantaran dan bil muatan (BL) yang dikeluarkan dengan lebih pantas berserta caj luar jangkaan yang boleh dielakkan melalui peningkatan kebolehlihatan di sepanjang proses tersebut. Platform yang boleh diintegrasikan sepenuhnya ini telah menunjukkan penjimatan tenaga manusia yang ketara dan menggembirakan pelanggan dengan penghantar terbaik di seluruh dunia dan menjadi pengendali barisan hadapan dalam Automasi Logistik Antarabangsa.

Walaupun berlakunya pandemik, perdagangan global menyaksikan lonjakan permintaan & cabaran dengan kadar pengangkutan yang tinggi, kesesakan & ketidaksediaan kontena yang diramalkan berlaku. Teknologi canggih Shipsy disesuaikan untuk mengatasi cabaran & memperkasakan penghantar untuk bekerja secara digital dan lebih cekap.


Kamera iPhone 8 dan iPhone 8 Plus Merangkul Tangga Teratas DxOMark

Penjualan iPhone 8 dan iPhone 8 Plus telah bermula pada Jumaat yang lalu, ramai diantara pengamal teknologi mengatakan kamera pada iPhone terbaru ini sangat mengagumkan. Oleh itu, DxO selaku penilai prestasi kamera telah mengeluarkan senarai dan keputusan kedudukan telefon pintar yang mempunyai prestasi kamera paling terbaik.

Kedudukan teratas yang dimiliki Google Pixel hari ini telah dirampas oleh iPhone 8 Plus dengan nilai skor 94 diikuti iPhone 8 dengan nilai skor 92, ia sekaligus meninggalkan Pixel yang terdahulu dengan nilai skor 90. Perbezaan antara dua iPhone ini juga disebabkan penggunaan dwi kamera pada model Plus.

Iphone 8 Plus yang mempunyai “Imej Paling Berkualiti” dan “Peneraju-industri Mod Potret” juga telah menyumbang kepada skor tertinggi ini. Selain itu, peranti ini juga menduduki kedudukan teratas hampir dalam setiap kategori. Ia mempunyai efek bokeh dan zoom terbaik selain penggambaran dalam mod HDR. Penstabilan imej dan warna dalam rakaman video sangat baik termasuklah pengecaman wajah dalam lensa.

Ini jelas Apple telah meletakkan tumpuan yang sangat teliti dalam penghasilan sensor kamera iPhone mereka. Bagaimanapun perlu diingatkan, skor ini mungkin akan berubah selepas iPhone X dipasarkan pada bulan November kelak.


Spotify Melancarkan Aplikasi Percuma Untuk Pengguna Dengan Samsung SMART TV

Spotify telah melancarkan aplikasi percuma untuk Samsung SMART TV yang akan menjanjikan akses muzik yang lebih baik kepada pengguna berbayar dan tidak berbayar.

Seperti yang anda tahu Spotify ada di majoriti platform seperti smartphone, tablet dan juga komputer, walau bagaimanapun Spotify agak terhad di dalam ekosistem TV, dengan hanya beberapa model dan sistem operasi sahaja mempunyai aplikasi ini.

Kini pemilik Samsung SMART TV yang dihasilkan dari tahun 2015 sehingga kini boleh mendapatkan aplikasi Spotify, anda boleh menyemak senarai TV di laman rasminya.


U Mobile Pamer Kes Kegunaan Masa Nyata Untuk Konsultasi Jarak Jauh, Pelancongan & Permainan Realiti Maya (VR)

Pengkomersilan rangkaian 5G pada suku ketiga ini bakal membuka peluang lebih besar kepada penerapan teknologi canggih ke dalam pelbagai sektor vertikal – misalnya penjagaan kesihatan dan pelancongan.

U Mobile berusaha meneroka pelbagai cara bagi membantu rakyat Malaysia memanfaatkan rangaian 5G menerusi sektor ini. Sebanyak lima demonstrasi kes kegunaan masa nyata telah dipamerkan di Langkawi sejajar Projek Demonstrasi 5G anjuran Suruhanjaya Komunikasi dan Multimedia Malaysia.

Sekitar Disember lalu, U Mobile telah menunjukkan bagaimana ketersambungan sokongan 5G dapat menyokong konsultasi perubatan jarak jauh menerusi DOCpod daripada DoctorOnCall. Selain itu, U Mobile juga telah menguji kelajuan rangkaian 5G-nya mampu yang mana dilihat berupaya mencapai sehingga 1.2 Gbps.

Malah pada hujung minggu lalu, U Mobile telah mempersembahkan beberapa lagi kes kegunaan 5G masa nyata – termasuklah konsultasi jarak jauh dengan MEDCOM, permainan multi pemain realiti maya (VR) dan pelancongan VR.

Ketua Pegawai Teknologi U Mobile, Woon Ooi Yuen berkata U Mobile akan terus gigih meneroka potensi 5G tanpa had serta mencari jalan bagaiman pengkomersilan 5G dapat memanfaatkan rakyat Malaysia.  Tegasnya lagi, U Mobile akan menjalankan lebih banyak kes kegunaan sedemikian bagi memberi manfaat kepada sektor vertikal.

U Mobile juga akan berkongsi maklumat terkini dari semasa ke semasa mengenai bagaimana kes tersebut dapat merealisasikan potensi 5G tanpa had serta memacu pembangunan kemanusiaan.


Samsung Malaysia Membuka Kedai Dalam Talian Untuk Jualan Peranti Samsung!

Telefon pintar milik Samsung sememangnya mendapat sambutan menggalakkan dari pengguna Android di Malaysia. Tetapi, untuk membeli peranti ini anda perlu ke kedai atau membelinya secara dalam talian seperti Lazada, 11street dan juga Shopee.

Hari ini, Samsung Electronics Malaysia dengan rasminya membuka kedai dalam talian mereka sendiri untuk jualan pelbagai produk miliknya seperti telefon pintar, tablet, jam tangan pintar serta penjejak kesihatan.

Bermula 5 Julai sehingga 31 Julai 2018, Samsung menawarkan sebuah powerbank berkapasiti 5,100mAh bernilai RM249 secara percuma dengan setiap pembelian telefon pintar atau tablet menerusi kedai dalam talian ini. Hanya terhad untuk 100 orang pelanggan sahaja.

Kepada pengguna yang membeli menerusi kedai dalam talian ini, Samsung menawarkan kos penghantaran percuma dan juga waranti terus dari Samsung. Untuk maklumat lanjut, boleh layari Samsung Malaysia.


HAI ROBOTICS lancar Sistem Robotik Pengendalian Bekas Berautonomi Pungutan-karton & Dwi-dalam Pertama di Dunia

SHENZHEN, China, 15 Jun 2020 /PRNewswire/ — Sebagai perintis bagi sistem robotik pengendalian bekas berautonomi (ACR), HAI ROBOTICS mengautomasikan pergudangan dengan sistem HAIPICK.

Pada 15 Jun 2020, HAI ROBOTICS mengumumkan pelancaran dua robot HAIPICK baharu: ACR HAIPICK A42N pungutan-karton dan ACR HAIPICK A42D dwi-dalam yang pertama di dunia.

Kenaikan kos sewa gudang telah menjadi isu yang besar untuk banyak syarikat. Pengurus gudang sentiasa mencari penyelesaian yang paling cekap kos dan cekap simpanan. HAIPICK A42D ialah ACR dwi-dalam pertama di dunia yang mengoptimumkan penggunaan ruang dan meningkatkan ketumpatan simpanan dalam gudang. Ia dapat mengurangkan bilangan lorong sebanyak 50% sekali gus meningkatkan ketumpatan simpanan sebanyak 130%. Cabang teleskopiknya boleh disesuaikan untuk dua barisan penyusunan dwi-dalam. Algoritma pintarnya boleh disesuaikan bagi memenuhi model perniagaan yang pelbagai.

Keupayaan penyelidikan dan pembangunan (R&D) yang kukuh daripada HAI ROBOTICS membolehkan syarikat untuk membangunkan HAIPICK A42D dalam 1.5 tahun, melepasi beberapa ujian dengan jayanya. Pada Mac 2020, sistem berasaskan HAIPICK A42D pertama yang memulakan operasi dalam syarikat 3PL mendapat maklum balas yang positif.

HAIPICK A42N ialah ACR pungutan-karton yang pertama di dunia. Ia menggunakan karton sebagai unit pengendalian daripada hanya kotak tote. Teknologi pengecaman visual 3D mengenal pasti barangan tanpa memerlukan kod, menghasilkan kiraan inventori yang lebih pantas melalui pengimbasan rak. Ia menyokong pungutan karton/kotak tote berbilang saiz dan boleh diaplikasikan untuk pelbagai keperluan perniagaan. Platform perisian ini disesuaikan bagi menyokong pungutan-bekas dan pungutan-kepingan. Karton dan kotak tote boleh digunakan semula untuk mengurangkan kos.

HAI ROBOTICS ialah perintis bagi sistem robotik pengendalian bekas berautonomi (ACR), menawarkan pengautomatan gudang dengan sistem HAIPICK. Sejak penubuhannya pada tahun 2015, syarikat ini telah membantu pelanggan termasuk SF DHL, BEST Supply Chain dan Phillips, untuk mengoptimumkan operasi pergudangan dengan robotik canggih dan algoritma AI bagi menyediakan penyelesaian yang cekap, pintar, fleksibel dan boleh disesuaikan serta perkhidmatan sehenti. Maklumat lanjut www.hairobotics.com


Nova 2 Plus – Peranti Huawei Yang Pertama Menerima Kamera Depan 20MP!

Huawei sering menitik beratkan teknologi dan kejuteraan kamera pada telefon pintarnya. Oleh itu, dengan penerimaan Huawei Nova 2 Plus di pasaran Malaysia ia akan memberikan saingan yang hebat kepada jenama lain. Bagi membezakan model ini dengan model Huawei yang lain, peranti ini dilengkapi dengan kamera depan 20 Megapiksel malah, menjadi yang pertama dalam barisan telefon pintar keluaran Huawei.

Huawei meletakkan kamera Nova 2 Plus di kelompok kedua dibawah kategori mid-range selepas siri P dan Mate. Tidak kurang hebatnya, kamera depan ini mampu melakukan tugas yang baik dalam penggambaran. Ia boleh merakam gambar dengan latar belakang kabur, pengecaman wajah 3D untuk mentonakan kulit, dan LCD Dynamic Illumination untuk rakaman di cahaya yang malap.

Selain itu, kamera ini lebih mudah digunakan dengan ciri Gesture Shutter (gerakan tapak tangan) diamana ia boleh menekan shutter dengan sendiri pada jarak 1.5 meter. Sementara itu, foto statik dan bergerak diambil lebih baik dengan gabungan kamera belakang 12MP dan 8MP aperture f/1.8. Rakaman imej yang jauh juga lebih mudah dengan hadirnya zoom optikal.

Huawei Nova 2 Plus dikuasakan oleh cip HiSilicon Kirin 659 octa-core bersama Android 7.0 Nougat. Bantuan memori RAM 4GB dan storan sebanyak 128GB sekaligus meningkatkan lagi prestasi. Peranti ini menyokong dua slot SIM dan satu slot kad microSD di samping dua mikrofon dengan teknologi kalis bising.

Bagaimanapun untuk menyalakan skrin bersaiz 5.5 inci 1080p ini, ia memerlukan bekalan kuasa daripada bateri berkapasiti 3,340mAh. Pengecasan pantar juga didatangkan bersama sambungan USB Type-C.

Anda boleh mendapatkan Huawei Nova 2 Plus sama ada dalam warna Graphite Black, Prestige Gold, atau Aurora Blue pada harga RM1,999 termsuk GST.


[Tip] Berasa Hairan Kenapa Data Internet Yang Tinggi Pada Facebook?! Matikan Video ‘Auto-play’!

Laman sosial paling popular iaitu Facebook merupakan antara aplikasi yang pasti ada di dalam kebanyakan peranti yang dimiliki oleh kebanyakan daripada kita. Tetapi sedar atau tidak aplikasi Facebook sebenarnya memiliki kelemahannya yang sangat menjengkelkan iaitu penyumbang terbesar yang menyebabkan peranti anda cepat kehabisan bateri tanpa disedari. Kini satu lagi fungsi yang tidak kurang menjengkelkan terutamanya bagi pemilik peranti dengan kuota data Internet yang kecil adalah fungsi video ‘auto-play’.

Fungsi ini akan memainkan video yang telah dikongsikan pada paparan News Feed akaun Facebook anda secara automatik dan secara tidak langsung akan menggunakan data Internet untuk proses streaming video tersebut. Jadi kami akan kongsikan tip untuk mematikan fungsi ‘auto-play’ ini pada peranti Android ataupun iOS anda.

Hah… kan senang?! Langkah simple je dah boleh settle problem data tak cukup nie! Bagus…


Honor 8 Pro Kini Sokong Mobile Legends Pada 60 FPS

Ini adalah berita baik kepada pemain Mobile Legends di peranti honor 8 Pro, permainan MOBA (multiplayer online battle arena) paling popular di dunia kini lebih menarik untuk dimainkan kerana ia telah mendapat kemas kini daripada pembangun.

Khusus untuk peranti honor 8 Pro sahaja, Mobile Legends kini lebih lancar kerana sistem perisian pada permainan ini telah dinaik taraf malah ia lebih berkuasa menerusi sokongan 60 FPS (bingkai sesaat). Sekaligus, menjadikan pergerakan watak juga lebih pantas dan lebih tepat.

Selain itu, dikatakan paparan visual kini lebih realistik serta membolehkan pemain beraksi dengan lebih awal berbanding pemain yang menggunakan FPS biasa. Di samping itu, sistem audio juga telah dipertingkatkan bagi memberi hiburan yang lebih nyata kepada pengguna honor 8 Pro.

Permainan Mobile Legends di dua platfom iOS dan Android telah mencatatkan lebih 70 juta muat turun. Jadi, jika anda seorang pemain Mobile Legends, honor 8 Pro adalah peranti yang paling sesuai untuk dimiliki.

Honor dan Mobile Legends telah bekerjasama semenjak honor 8 Pro dihasilkan. Peranti yang berprestasi tinggi ini boleh dibeli pada harga RM1,999 di pengedar sah honor seluruh Malaysia dengan pilihan warna biru dan hitam.

honor 8 Pro Akan Menerima Android Oreo Tidak Lama Lagi


Peranti Misteri OPPO K1 Bakal Dilancarkan Pada 10 Oktober 2018

Tahun ini OPPO sekaligus memperkenalkan beberapa peranti pintar dengan masing-masing mempunyai keistimewaan tersendiri, terkini muncul pula satu lagi peranti misteri yang dijadualkan bertemu pada 10 Oktober nanti.

Melalui spesifikasi yang tertiris, peranti misteri ini mungkin adalah siri K terbaru dari OPPO yang akan dinamakan sebagai OPPO K1 (kod nama OPPO PBCM30). Kerangka masih kekal dengan rekaan kecerunan warna, dibekalkan dengan paparan skrin 6.4 inci FHD+ AMOLED, dwi kamera utama 16MP + 2MP dan kamera hadapan 25MP.

Dari segi pemprosesan, OPPO K1 dilengkapi dengan Octa-core 1.95GHz bersama pilihan RAM 4GB atau 6GB, dioperasikan oleh Android 8.1 Oreo dan bateri berkapasiti 3,500mAh. Sejauh mana tepatnya maklumat ini, kita nantikan pelancaran rasmi 10 Oktober ini.


Sony Berkemungkinan Akan Menyingkirkan Port Audio Untuk Model Premium Xperia

Rata-rata daripada pengguna sering mengkritik peranti keluaran Sony kerana sering menampilkan rekaan yang sama saban tahun dan tidak berdaya saing jika dibandingkan dengan pesaingnya yang lain. Menyedari permintaan peminat setia jenama ini yang mengharapkan satu pembaharuan pada rekaan fizikalnya, Pengarah Urusan Sony India iaitu Kenichiro Hibi sebelum ini pernah mengumumkan bahawa mereka bakal menampilkan rekaan baharu yang sepenuhnya untuk model premium Xperia pada masa akan datang.

Walaupun rekaan yang akan diguna pakai pada model premium Xperia ini masih lagi tidak didedahkan secara rasmi kepada umum, Sony berkemungkinan besar akan menyingkirkan port 3.5mm audio jack untuk merealisasikan rekaan baharu itu. Berita ini telah disahkan melalui paten yang telah dihantar oleh Sony ke Suruhanjaya Komunikasi Persekutuan (FCC) pada minggu ini, di mana imej yang diterima telah memperlihatkan penggunaan port USB untuk sambungan audio dan juga pengecas.

Berdasarkan kepada paten yang menggunakan nombor ID PY7-21831A itu juga, Sony dikatakan bakal tampil dengan peranti yang menyokong paparan skrin 5.7 inci yang berukuran 152.79 x 72.42mm. Ini membuktikan bahawa Sony merancang untuk memperkenalkan rekaan skrin hampir penuh dengan format paparan 18:9.


Nantikan!!! siri vivo X50 Bakal Dilancar 21 Julai Ini!!

Debaran kian dirasakan apabila peranti terbaharu daripada vivo iaitu siri vivo X50 bakal dilancarkan pada 21 Julai ini.

Peranti yang hadir dengan memberikan penawaran yang menarik seperti ia dihadirkan dengan fungsi gimbal stabilization memberikan kestabilan ketika merakam.

Dihadirkan dengan 4 lensa kamera di bahagian belakang iaitu 48MP + 13MP + 8MP + 8MP memberikan kualiti rakaman yang menakjubkan.

Rakaman waktu malam juga tiada masalah apabila ia hadir dengan fungsi Extreme Night yang membuatkan rakaman dalam situasi low light kelihatan sangat baik.

Lebih menarik mengenai peranti ini adalah ia hadir dengan sokongan 5G.

Jadi nantikan kehadiran peranti ini yang akan dilancarkan secara atas talian menerusi platform Facebook vivo Malaysia.


Xiaomi Mi Mix 3 Akan Dilancarkan Pada 25 Oktober 2018 Di Beijing!

Sebelum ini ada sumber dari Weibo yang telah berkongsi mengenai panel belakang yang dipercayai bakal digunakan pada model terbaru Xiaomi Mi Mix 3. Terbaru, Xiaomi telah mengesahkan tarikh rasmi pelancaran tersebut melalui satu poster yang dikongsikan pada laman sosial Weibo. Telefon pintar ini bakal dilancarkan pada 25 oktober 2018 di Bejing, China.

Dikuasakan oleh Snapdragon 845, telefon pintar ini akan hadir dengan beberapa varian RAM dan juga storan. Menampilkan paparan skrin tiada bezel berukuran 6.4-inci AMOLED, Mi Mix 3 turut menawarkan penggambaran dwi-kamera 16 MP + 13 MP dengan sensor telephoto. Sementara kamera swafoto beresolusi 20 Megapiksel turut hadir dengan sokongan mod pengecaman wajah 3D serta kecerdasan buatan (AI).

Melalui maklumat yang diterima, Mi Mix 3 ditawarkan pada harga bermula CNY3,399 (kira-kira RM2,040) bagi varian 64GB + 6GB RAM serta varian 256GB + 8GB RAM pula berharga CNY5,299 (kira-kira RM3,181).


ASUS ZenFone 3 Max Sudah Mula Menerima Kemaskini Android 7.1.1 Nougat – Model ZC553KL

Peranti ASUS ZenFone 3 Max (ZC553KL) telah mula menerima kemaskini Android 7.1.1 Nougat terbaru. Manakala, model ASUS ZenFone 3 Max (ZC520TL) belum menerima sebarang kemaskini buat masa sekarang. Menurut ASUS ia mengambil masa selama seminggu untuk menyebarkan setiap kemaskini pada setiap model.

Bagi pengguna yang terlibat sila pergi ke halaman tetapan dengan menekan Settings / Menu / System Update dan cuba untuk memuat turun ia secara manual. Malangnya, tiada sebarang maklumat kandungan mengenai kemaskini, cuma peringatan untuk kemaskini kepada Android 7.1.1 Nougat sahaja.

Telefon pintar ASUS Zenfone 3 Max (ZC553KL) merupakan peranti pertengahan yang menfokuskan kepada kapasiti bateri yang besar iaitu 4100mAh dengan 30 hari masa menunggu dan kamera utama sebesar 16 Megapiksel. Sementara, ia juga boleh dijadikan sebagai powerbank kepada peranti yang lain. Ia juga dilengkapi dengan pengimbas cap jari yang pantas untuk sistem keselamatan.

Apa tunggu lagi, kemas kini sekarang!


Signal, Aplikasi Mesej Privasi Yang Perlu Anda Ada

Data peribadi kini telah menjadi satu komoditi yang sangat berharga, sehinggakan ada pihak yang tidak bertanggungjawab sanggup menggodam data peribadi indvidu lain untuk pelbagai tujuan. Kebanyakan data yang dicuri disalah gunakan untuk pelbagai tujuan.

Tahukah anda, mesej komunikasi tanpa encryption (penyulitan) di antara dua pihak boleh dilihat dan dipantau pihak ketiga. Jika anda risau sekiranya data anda bocor atau dicuri pihak lain, anda boleh mencuba pelbagai aplikasi komunikasi dengan fungsi penyulitan bagi meningkatkan keselamatan data anda.

Salah satu aplikasi yang menerima ulasan positif pengguna adalah Signal yang dilancarkan untuk peranti iOS dan Android. Melalui aplikasi ini anda boleh menghantar mesej dengan kandungan teks dan media yang telah disulitkan bagi memastikan ianya tidak jatuh ke tangan orang lain. Anda juga boleh melakukan panggilan di dalam satu talian yang selamat menggunakan data Internet.

Mesej dan panggilan dengan fungsi penyulitan hanya dapat dibaca oleh anda dan penerima sahaja. Jadi jika anda bercadang untuk mendapatkan aplikasi ini, bolehlah muat turun di peranti iOS atau Android anda.


Perkenalkan Google WiFi, Peranti Yang Mempermudah Rangkaian WiFi Di Rumah

Selain smartphone Pixel dan Daydream View, Google turut memperkenalkan peranti baru khas untuk kegunaan di rumah dan salah satu daripadanya adalah Google WiFi.

Google WiFi adalah router yang boleh berhubung sesama sendiri, dan memastikan pengguna sentiasa mendapat kelajuan Internet yang optimum. Menampilkan rekaan kompak, anda tidak memerlukan ruang yang banyak untuk meletakkan peranti ini. Malah kehadiran teknologi pintar yang tersedia pada Google WiFi membolehkan anda memilih signal paling tepat, walau di mana pun kedudukan anda.

Bukan itu sahaja, dengan Google WiFi ibu bapa boleh menghadkan Internet untuk penggunaan keluarga terutamanya anak-anak dengan kawalan mudah melalui smartphone sahaja.

Kepada yang berminat, Google WiFi akan djual kepada umum pada Disember 2016 dan harganya bermula dari USD 129 (kira-kira RM 534) untuk satu set.


[Tertiris] Gambar & Spesifikasi Xiaomi Redmi Note 5 & Redmi Note 5 Pro

Xiaomi Malaysia sudah dikenali dengan peranti yang menawarkan harga jauh lebih rendah berbanding jenama lain. Hari ini, tertiris gambar pula dua model terbaru yang diberi nama Redmi Note 5 dan Note 5 Pro yang akan diperkenalkan di India esok (14 Februari 2018).

Salah satu ciri utama yang diutamakan pada Redmi Note 5 Pro ialah penggambaran utama dwi kamera yang didatangkan dengan sensor 12MP + 5MP bersama bantuan LED flash. Kamera swafoto pula beresolusi 20 Megapiksel dengan sokongan LED flash serta mod Beauty 4.0. Manakala Redmi Note 5 pula menyokong kamera utama 12 Megapiksel dengan kamera swafoto 5 Megapiksel dengan bantuan LED flash serta mod Beauty 3.0.

Xiaomi Redmi Note 5 Pro dikuasakan oleh Snapdragon 636, ia hadir dalam tiga varian berbeza, 3GB RAM + 32GB ROM, 4GB RAM + 64GB ROM dan 6GB RAM + 64GB ROM. Manakala Redmi Note 5 pula dihidupkan oleh cip set Snapdragon 625 serta ditawarkan dalam dua varian yang berbeza iaitu 3GB RAM + 32GB ROM dan 4GB RAM + 64GB ROM.

Dipadankan bersama skrin berukuran 5.99 inci FHD+, kedua-duanya dilengkapi bateri sebesar 4000mAh. Untuk sistem keselamatan, pengimbas cap jari yang pantas telah diposisikan di bahagian tengah kerangka bodi.

Melihat spesifikasi ini, pasti ramai dikalangan anda sudah berminat bukan? Kita tunggu sahaja peranti ini dibawa masuk ke Malaysia kelak.


OPPO F1 Diperkenalkan Untuk Peminat Selfie Di Malaysia

OPPO Electronics baru-baru ini telah melancarkan model terbarunya yang dicipta khusus untuk penggemar Selfie dengan kemunculan OPPO F1 di negara ini. F1 menyokong kamera depan beresolusi 8 Megapiksel dengan platform penggambaran Beautify 3.0 yang menawarkan perisian penggambaran Selfie berkuasa. Sokongan lensa depan yang beresolusi tinggi ini juga turut dibantu oleh Aperture f/2.0  dengan saiz sensor yang lebih besar iaitu mencecah ¼, sekaligus menjanjikan hasil Selfie yang lebih asli dan sempurna. Penampilan kerangka yang menarik serta berkualiti ini juga turut memperlihatkan penggunaan kamera utama beresolusi 13 Megapiksel dengan Aperture f/2.2 dan juga teknologi auto fokus jenis Phase Detection Auto Focus (PDAF) yang sangat pantas. Tidak cukup dengan itu, ia juga turut menawarkan pelbagai mod kamera seperti HDR, Slow Shutter dan juga format gambar RAW.

Di dalam majlis pelancaran yang diadakan itu juga, OPPO nampaknya telah menamatkan spekulasi berhubung ilustrasi dengan penggunaan hashtag #SelfieExpert yang menerima respons positif dari platform media sosial terutamanya peminat jenama ini. OPPO kini turut mengumumkan kolaborasi dengan selebriti terkenal tanahair iaitu Ayda Jebat sebagai Duta Selfie untuk model F1. OPPO F1 sudahpun boleh dibeli secara eksklusif melalui www.OPPOStore.com.my.


Cambium Networks Perluas Kolaborasi dengan Facebook Connectivity untuk Berbilang Inisiatif Akses Tanpa Wayar

Penyelesaian Terragraph Facebook Connectivity membolehkan Cambium Networks menyediakan akses langkah terakhir kepada kediaman pelanggan, perusahaan dan bangunan pelbagai tempat tinggal

ROLLING MEADOWS, Illinois, 29 Februari 2020 /PRNewswire/ — Cambium Networks, penyedia global yang terkemuka bagi penyelesaian perangkaian tanpa wayar, hari ini mengumumkan bahawa ia bekerjasama dengan Facebook Connectivity untuk pelbagai inisiatif termasuk menggabungkan perangkaian jejaring Terragraph ke dalam radio tanpa wayar Gigabit gelombang 60GHz milimeter (Jalur-V); meningkatkan penyelesaian Express Wi-Fi dengan teknologi jejaring Wi-Fi generasi seterusnya, digabungkan dengan Akses Jejaring Swaurus (SOMA); dan mengusahakan inisiatif projek Telecom Infra (TIP) bersama serta prototaip infrastruktur Bandar Pintar bagi menyeragamkan dan mengoptimumkan penggunaan angkut balik tanpa wayar demi penggunaan Wi-Fi yang pantas dan cekap.

Penglibatan Cambium Networks dengan Facebook Connectivity menandakan ketersambungan Gigabit kini disediakan kepada populasi penduduk yang besar yang tinggal dan bekerja di kawasan yang mana gentian tidak berdaya maju dari segi ekonomi. Peluasan akses internet berkelajuan tinggi ini bermakna peningkatan peluang untuk persekitaran pembelajaran yang lebih menarik dan produktif, teleperubatan yang amat berkesan dan lebih luas lagi, pertumbuhan ekonomi yang telah dikaitkan dengan ketersambungan berprestasi tinggi sejak 20 tahun yang lalu.

“Facebook komited untuk bekerjasama dengan rakan kongsi industri di seluruh dunia bagi membantu membawa lebih ramai orang ke dalam talian menuju internet yang lebih pantas,” kata Dan Rabinovitsj, Naib Presiden untuk Facebook Connectivity. “Cambium ialah rakan kongsi kritikal dengan sumbangannya kepada Express Wi-Fi, teknologi SOMA, penyelesaian jejaring Terragraph dan program TIP. Cambium Networks dan Facebook bersama-sama mendemokrasikan lagi kuasa internet.”

Menurut laporan “Market Guide for 5G New Radio Infrastructure” Gartner yang disiarkan pada 16 Disember 2019 dan ditulis oleh Peter Liu, Sylvain Fabre, et al., “Menjelang tahun 2021, pelaburan dalam infrastruktur rangkaian 5G NR akan menyumbang sebanyak 19% daripada jumlah pendapatan infrastruktur tanpa wayar penyedia perkhidmatan komunikasi (CSP), meningkat daripada 6% pada tahun 2019.”

“Kolaborasi yang aktif dengan peneraju pasaran membolehkan kami untuk membawa teknologi tanpa wayar ke dalam perbincangan yang dapat menyelesaikan masalah kontemporari. Portfolio Cambium Networks dengan penyelesaian tanpa wayar Gigabit menyediakan ketersambungan dari awan kepada pelanggan,” kata Atul Bhatnagar, presiden dan Ketua Pegawai Eksekutif Cambium Networks. “Pengalaman kami dengan teknologi, keadaan penggunaan dan frekuensi berbeza memberi kami kelebihan untuk membangunkan dengan pesat penyelesaian dengan kos pemilikan keseluruhan yang utama dalam industri. Penyelesaian jejaring tanpa wayar didayakan Terragraph 60 GHz berbilang mod baharu kami menyediakan kelajuan Gigabit dengan hanya sebahagian kecil daripada kos dan masa menggunakan gentian. Sistem-sistem ini boleh juga diperuntukkan dan diurus daripada konsol berasaskan awan cnMaestro™ tunggal yang memberi tinjauan umum merentas pelbagai teknologi tanpa wayar dalam rangkaian, membolehkan pengendali untuk memaksimumkan daya pemprosesan dan kepuasan pengguna. Penyelesaian tanpa wayar kami memberi hasil hebat yang dapat menyelesaikan cabaran ketersambungan misi kritikal.”

Latar Belakang Cambium NetworksCambium Networks ialah penyedia global yang terkemuka bagi penyelesaian ketersambungan tanpa wayar yang mengukuhkan hubungan bersama orang ramai, tempat dan benda. Mengkhusus untuk menyediakan fabrik tanpa wayar hujung-ke-hujung melibatkan platform yang diurus oleh awan yang andal, boleh diskala dan selamat yang beroperasi dalam keadaan mencabar, Cambium Networks memperkasa penyedia perkhidmatan, pengendali rangkaian perusahaan, perindustrian dan kerajaan untuk membangunkan ketersambungan pinggir pintar. Beribu pejabat di luar Chicago dan menerusi pusat-pusat penyelidikan & pembangunan (R&D) di A.S, U.K. dan India, Cambium Networks menjual melalui rangkaian pengedar global yang dipercayai. www.cambiumnetworks.com

Pertanyaan Media:Sara BlackNaib PresidenBospar+1 (213) 618-1501sara@bospar.com

Keywords:  Computer Hardware Computer Networks Computer Software Computer/Electronics Internet Technology Telecommunications Wireless Communications Corporate Expansion Licensing/marketing agreements New products/services


Reviu Eksklusif: Honor 5A, Peranti Bajet Dengan Sokongan Pemproses Kirin 620

Honor yang sebelum ini telah memperkenalkan model 5C di pasaran tempatan, kini kembali dengan model terbarunya, Honor 5A. Tidak dinafikan sokongan skrin kecil pada 5C tidak begitu digemari oleh sesetengah pengguna. Jadi bagi memenuhi kehendak pengguna yang inginkan sebuah peranti bajet dengan paparan skrin besar, maka terhasilnya 5A di pasaran. Apakah perbezaan yang ditonjolkan oleh smartphone ini dengan 5C? Ingin tahu, teruskan membaca reviu ini.

Honor 5A masih mengekalkan rekaan kotak berwarna turquoise yang sama sahaja seperti model keluaran Honor sebelum-sebelum ini. Malah penyediaan pakej pembeliannya adalah sangat asas kerana ia hanya disediakan dengan buku quick start dan waranti, adapter pengecas dan juga kabel microUSB, tanpa earphone.

Berbeza dengan rekaan Honor 5X sebelum ini, rekaan pada Honor 5A kelihatan sedikit berbeza kerana ia menggabungkan elemen plastik dan juga logam. Kerangka bahagian tepi 5A diperbuat daripada kemasan logam, manakala bahagian panel belakangnya pula diperbuat daripada plastik dengan efek 3D tekstur.

Saiz skrin Honor 5A tampil lebih besar iaitu berukuran 5.5 inci jika dibandingkan dengan Honor 5C yang berukuran 5.2 inci. Kejelasan imej dan kejituan warna skrin yang disokong tidak mengecewakan kerana ia tampil dengan paparan jenis HD IPS LCD beresolusi 1280×720 piksel. Namun kekurangannya adalah saiz bezel yang agak besar.

Berbeza dengan 5C yang tampil dengan rekaan unibodi, Honor 5A pula membolehkan anda mengumpil bahagian panel belakang untuk memasukkan kad SIM. Terdapat dua slot kad microSIM dan juga kad microSD yang boleh digunakan. Namun begitu, bateri smartphone ini tidak boleh dikeluarkan dari slotnya.

Rekaan bahagian atas dan bawah Honor 5A kelihatan sama sahaja seperti model 5C.  Bahagian bawah menawarkan rekaan simetri yang mana lubang sebelah kiri berfungsi sebagai speaker tanpa lubang mikrofon. Di antara lubang gril tersebut pula disediakan dengan port microUSB. Bahagian atas pula agak kosong kerana hanya menempatkan port audio sahaja.

Apabila memiliki bajet yang agak terhad untuk membeli smartphone, sudah tentunya anda menginginkan sebuah model yang menyokong spesifikasi terbaik dan berbaloi dengan harganya. Jadi dengan meletakkan bajet harga sebagai kriteria utama, eRing akan membandingkannya Honor 5A dengan dua lagi model pesaing terbaru yang dijual pada harga yang setanding iaitu Lenovo Vibe K5 dan juga Xiaomi Redmi 3S. Berdasarkan kepada perbandingan spesifikasi ini, adakah Honor 5A mampu memenangi hati anda berbanding pesaingnya?!

Tanpa perlu menggunakan aplikasi pihak ketiga yang akan menggunakan ruang storan peranti anda, Honor 5A yang dioperasikan dengan EMUI 4.1 telah didatangkan dengan aplikasi yang dikenali sebagai Phone Manager. Aplikasi pra-pasang ini membantu anda mengurus peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan banyak lagi.

Untuk mengakses fungsi Hidden Applications yang tersembunyi ini, anda hanya perlu menggunakan kaedah pinch out pada paparan homescreen sama seperti kaedah ketika anda ingin zum gambar. Seterusnya klik sahaja pada ikon ‘Add’ untuk mula memilih aplikasi mana yang ingin disembunyikan.

Tidak dinafikan ramai di antara pengguna di luar sana yang gemar menggunakan bantuan aplikasi khas untuk mengunci aplikasi agar tidak boleh diakses oleh individu lain. Dengan Honor 5C, fungsi itu sebenarnya telah tersedia di dalam aplikasi Phone Manager melalui menu App Lock.

Sebagaimana peranti yang dioperasikan dengan EMUI 4.1 yang lain, antaramuka kamera telah diperbaharui sama seperti yang dapat dilihat pada siri Huawei P9. Apabila paparan skrin dileretkan ke kanan, tetingkap pilihan mod penggambaran dan leretan ke kiri pula akan memaparkan tetapan kamera.

Dengan harga di bawah mampu milik, Honor 5A dikuasakan dengan pemproses terbaru Kirin 620 yang menjanjikan kelancaran pengoperasian. Malah kehadiran beberapa fungsi pra-pasang yang ditawarkan seperti Phone Manager, App Lock, Hidden Applications dan beberapa lagi juga berbaloi dengan harganya yang mampu milik. Bahkan ia juga sesuai untuk anda yang gemar bergambar melalui penyediaan pelbagai mod penggambaran yang tidak dapat ditemui pada peranti lain di dalam kelasnya. Namun begitu, agak mengecewakan kerana Honor 5A kini tidak lagi menyediakan fungsi pengimbas cap jari sepertimana 5C.


Ingin Memiliki HONOR MagicBook & HONOR 9X Pro? Jangan Bimbang Kerana HONOR Kini Menambah Kedai Atas Talian

Berita baik buat peminat yang mahi memiliki peranti terbaharu daripada HONOR iaitu HONOR 9X Pro dan HONOR MagicBook apabila HONOR telah mengumumkan bahawa mereka akan menambah lebih banyak kedai atas talian.

Pertambahan kedai atas talian ini akan memastikan poses penghantaran barangan yang dibeli dapat dilaksanakan dengan lebih pantas.

Buat yang belum mengetahui, HONOR MagicBOok dijual pada harga RM2299 dan telah rasmi dijual bermula semalam. MEnariknya, anda akan menerima hadiah percuma iaitu HONOR MagicWwatch 2 46,,, HONOR Laptop bag pack dan tetikus bluetooth yang mana kesemua ini berharga RM1017.

Bagi peranti pintar yang mengagumkan ini pula, HONOR 9 X PRo, ia bakal dijual pada harga RM999. Bagi yang ingin memilikinya boleh melakukan pra tempahan bermula semalam sehingga 28 April. Anda akan menerima hadiah percuma berupa HONOR Band 5i (bernilai RM119) dan Cloud Storage 50GB bagi tempoh 3 bulan.

Kedua-dua peranti ini tersedia di hihonor, Shopee dan Lazada. Anda juga boleh klik di sini bagi mengetahui senarai penjual atas talian.


Jom Sertai ‘Game On, Your Home, Your Stadium’ oleh Hisense Malaysia akan bermula dari 1 Jun 2021 hingga 15 Julai 2021 & Nikmati Pelbagai Ganjaran Serta Hadiah!!

Perlawanan pertama UEFA Euro Cup 2020 akan berlangsung pada 12 Jun 2021 (Sabtu) jam 3 pagi, waktu Malaysia. Menonton UEFA Euro Cup 2020 di kediaman anda yang selesa mungkin merupakan salah satu perkara paling menggembirakan. Sebelum itu, mengapa tidak menjadikan rumah anda sebagai stadium anda tahun ini untuk menikmati perlawanan?

‘Game On. Your Home, Your Stadium’ oleh Hisense Malaysia akan bermula dari 1 Jun 2021 hingga 15 Julai 2021, yang membolehkan pengguna berpeluang memenangi hadiah setelah mereka membeli produk Hisense terpilih. Lebih-lebih lagi, ada hadiah luar biasa yang menanti semua orang menebus dan menang sekiranya mengambil bahagian dalam cabutan bertuah!

Produk-produk seperti 100 “4K Smart Laser TV, 8K ULED Android TV, Air Conditioners seri TU yang dilengkapi dengan Plasma Generator dan Auto Clean akan mendapat promosi istimewa sepanjang tempoh tersebut. Terdapat juga produk baru yang tersedia seperti ULED TV U7G (Tersedia untuk Pra Pesanan), Peti Sejuk RS700 dengan Dispenser Ais & Air dan sebagainya. Anda boleh klik di sini bagi mendapat maklumat lanjut.

Anda juga boleh menyertai aktiviti cabutan bertuah. Semua pemenang akan diumumkan pada 18 Ogos 2021 melalui Halaman Facebook Hisense Malaysia. Untuk mengetahui lebih lanjut mengenai semua tawaran premium Hisense, lawati Hisense Malaysia dan ikuti @HisenseMalaysia di Facebook dan YouTube.